Od danas zatvoren gradski bazen u Užicu - OGLASNA TABLA - INFO\n6 јула, 2020 089\nU cilju sprečavanja intenzivnog širenja korona virusa na teritoriji grada Užica Gradski štab za vanredne situacije na sednici održanoj 29.06.2020.godine, Odluke Gradonačelnika grada Užica o proglašenju vanredne situacije na teritoriji grada Užica II Broj: 87-46/20 od 06.07.2020. godine, u skladu sa članom 9a Uredbe o merama za sprečavanje i suzbijanje zarazne bolesti COVID-19 („Službeni glasnik RS“, broj 66/20 i 93/20) utvrdio je\nZabranjeno je okupljanje u zatvorenom i otvorenom prostoru više od pet lica, ako nije moguće obezbediti fizičku distancu od dva metra i odgovarajuće mere lične zaštite;\nU javnim parkovima i igralištima, kao i tokom vežbanja na otvorenom prostoru dozvoljeno je okupljanje do pet lica, uz odgovarajuće mere lične zaštite;\nU svim zatvorenim prostorima obavezno nošenje zaštitnih maski i poštovanje fizičke distance od dva metra;\nZabranjeno je organizovanje svečanosti, kao i organizovanja sportskih i drugih zabavnih manifestacija;\nUgostiteljski objekti su dužni da prilagode svoj rad tako da za jednim stolom ne mogu sedeti više od dva lica, izuzev ako su u pitanju roditelji i maloletna deca ili lica koja žive u zajedničkom domaćinstvu, uz obavezni razmak od dva metra između stolova. U delu objekta koji je na otvorenom (bašte i sl.) neophodno voditi računa o fizičkoj distanci između stolova i obezbeđivanju rastojanja od najmanje 1,5 metara između lica.U pekarama, objektima za prodaju brze hrane i sličnim objektima dozvoljava se prodaja putem šaltera ili usluživanje samo jednog kupca;\n8. Obavezno je poštovanje mera iz Uredbe o merama za sprečavanje i suzbijanje zarazne bolesti COVID-19 („Službeni glasnik RS“, br. 66/2020-4) – delatnost u oblasti trgovine na malo i usluge u oblasti ugostiteljstva, koje obuhvataju prodaju hrane i pića, preporuka Instituta za javno zdravlje Srbije „Dr Milan Jovanović Batut“ koje se odnose na predškolske ustanove, škole, fakultete, studentske domove, ponašanje u parkovima, dečjim i sportskim igralištima, izletištima i tokom vežbanja na otvorenom, sport, javni prevoz, ugostiteljske objekte, biblioteke, muzeje, galerije, teretane i fitnes klubove, frizerske salone, kozmetičke salone, pedikir i manikir, masažu i tetovažu, pružanje uslužnih delatnosti u kući ili stanu kao i preporuke drugih državnih organa u vezi sa postupanjem u toku epidemije korona virusa;\nU javnom prevozu (gradski i prigradski i taksi prevoz) obavezno je nošenje zaštitnih maski, uz redovno provetravanje i dezinfekciju vozila;\nU ustanovama predškolskog vaspitanja i obrazovanja obavezna je puna primena svih preventivnih mera;\nU osnovnim i srednjim školama i visokoškolskim ustanovama odložiti okupljanja, a prijemne i druge ispite organizovati uz primenu svih mera lične zaštite (fizička distanca od dva metra, obavezno nošenje maske i/ili vizira i rukavica);\nZabranjeno je korišćenja otvorenih i zatvorenih bazena, spa i velnes centara;\nU verskim objektima i prilikom vršenja verskih obreda obavezno je sprovođenje mera zaštite;\nU kozmetičkim, frizerskim salonima, salonima lepote, fitnes centrima i teretanama obavezno je sprovođenje mera zaštite (korišćenje maske i rukavica);\nNalaže se vršiocima javnih usluga, organima lokalne samouprave, državnim organima, javnim preduzećima i ustanovama na teritoriji grada Užica da preduzmu mere za zaštitu zaposlenih i organizuju vršenje usluga građanima u skladu sa datim preporukama Gradskog štaba u vreme vanrednog stanja i vrše pojačanu dezinfekciju objekata;\nPreporučuje se upravnicima stambenih zgrada da obezbede pojačano čišćenje i dezinfekciju zajedničkih prostorija i površina u zgradi na kojima se ostvaruje najveći kontakt (ulazi u zgradu, prostori ispred liftova, liftovi, stepenišni rukohvati, kvake na ulaznim vratima, ulazna vrata i dr.),\nOvim merama zamenjuju se mere Gradskog štaba od 29.06.2020.godine;\nPrimena ovih mera počinje od 06.07.2020.godine u 14,00 časova.


Astro prognoza za kraj aprila: Dva znaka kojima će se u narednih 10 dana ostvariti ljubavni snovi – Stranica 2\nTajna veza za Ovnove\nDo 28. aprila planeta ljubavi, Venera je upravo u vašoj 12. kući, Ovnovi. U ovom periodu bićete skloni tajnim vezama i privlačiće vas sve što je sakriveno i tajnovito. Takođe se lako može desiti da pronađete ljubav na tajnim ili neočekivanim mestima. Vaši snovi i intuicija pokušavaju da vam prenesu neke magične poruke.\nVaš seksualni život će biti magičan i maštovit, sa puno emocija. Pritajeni ste i misteriozni a i okolnosti mogu biti takve da vas spreče da obelodanite svoja osećanja i namere. Čuvajte se prevremenih i nepromišljenih akcija. Ovaj period traži od vas da volite bezuslovno i nesebično.\nZa neke Ovnove ili one kojima je podznak u Ovnu je moguća i neka neostvarena žudnja ili ljubav. Odložite donošenje odluka i u ovom periodu samo uživajte u svojim osećanjima. Krajem aprila i početkom maja biće naglasak na erotskoj komunikaciji a možda ćete osećati i potrebu da pišete ljubavna pisma ili ljubavne romane ili da čitate takve sadržaje.


NIŠTA OD PLANA ČOVIĆA I DODIKA ZA PREUZIMANJE DRŽAVNE VLASTI - ArmijaRBiH.com\n4. January 2019. redakcija 0 Komentara\nKako sada stvari stoje, Vijeće ministara BiH neće biti formirano prije februara, jer je neizvjesno da li će u ovom mjesecu doći do konstituiranja Komisije za izbor i njegovo imenovanje, koja bi trebalo da razmatra i prijedlog za mandatara, a koji bi Predsjedništvo BiH trebalo uputiti u parlament BiH.\nOd ranije je poznato da je prijedlog stranaka iz Republike Srpske koje čine većinu da mandatar bude Zoran Tegeltija (SNSD), jer je u ovom mandatu red na Srbina na čelu Vijeća ministara.\nTakođer, rok od 15 dana koji je Predsjedništvo BiH imalo nakon što je konstituiran Predstavnički dom BiH da uputi ime mandatara odavno je istekao. Pored toga, pred kraj prošle godine pomenuta komisija nije dobila rukovodstvo jer predloženi Staša Košarac (SNSD) za predsjedavajućeg i Predrag Kožul (HDZ) i Halid Genjac (SDA) za zamjenike od strane parlamentarne većine nisu dobili dovoljno ruku. Sjednica Komisije je prekinuta uz dogovor da bude zakazana nakon novogodišnjih i božićnih praznika.\n← Vučić mora saopćiti da Kosovo više nije dio Srbije, a RS je samo bosanski entitet\nNova skandalozna izjava Ane Brnabić o Bosni i Hercegovini: Granice su na stolu, ali izgleda da za Kosovo može, a za RS ne →


Hörmann proširio svoju delatnost - Prozori + Vrata\nGaražna vrata Hörmann proširio svoju delatnost\nFoto: Pilomat, Italia\nPreuzimanjem većinskog dela italijanskog Pilomata, nemačka kompanija Hörmann ulazi u novi tržišni sektor koji je blisko povezan sa njihovim osnovnom delatnošću a to je proizvodnja garažnih i ulaznih vrata. Italijanski Pilomat, sa sedištem u Grasobiju nedaleko od Bergama, specijalizovao se u proizvodnji pokretnih i fiksnih parking stubića kao i putnih barijera kojim se obezbeđuje ograničen prolaz vozila i kamiona. Svi njihovi proizvodi prodaju se širom sveta putem specijalizovanih prodajnih partnera.\nFoto: Barijere za zaštitu od neovlašćenog prolaska vozila i kamiona.\nPrethodni tekstŠta nikako ne treba zaboraviti prilikom ugradnje PVC prozora?\nSledeći tekstDizajn zavesa u staklenim kućama – privatnost i ušteda energije na prvom mestu


Kultura, Muzika, Zabava — By taty on January 12, 2013 3:05 pm\nZbog velikog interesovanja, Hor i Simfonijski orkestar Radio-televizije Srbije sa specijalnim gostima održaće dva koncerta.\nHor i Simfonijski orkestar Radio-televizije Srbije sa specijalnim gostima održaće tradicionalni Beogradski novogodišnji koncert u ponedeljak, 14. januara, u Kolarčevoj zadužbini i reprizu ovog koncerta već naredne večeri zbog interesovanja publike.\nNa programu oba koncerta su popularna dela Đuzepea Verdija, Petra Iljiča Čajkovskog, Žorža Bizea, Aleksandra Borodina i savremenog srpskog kompozitora Aleksandra Simića.\nDirigovaće šef dirigent i umetnički direktor Simfonijskog orkestra RTS-a Bojan Suđić.\nKoncert oba dana počinje u 20 časova, a direktan prenos na Drugom programu RTS-a i na RTS Digital biće u ponedeljak, 14. januara.\nKao specijalni gosti novogodišnjeg koncerta nastupiće Brankica Vasić Vasilisa i mladi violinista iz Italije Teofil Milenković(13), mlađi brat slavnog Stefana Milenkovića, koji će u utorak, 15.januara, održati svoj šesti solistički Novogodišnji koncert u Skupštini grada.\nViolinista iz poznate muzičke porodice Milenković, Teofil prvi put će nastupiti u najakustičnijoj srpskoj koncertnoj dvorani Kolarcu i kao solista sa renomiranim orkestrom RTS sa kojim su u više od sedam decenija dugoj istoriji zabeleženi nastupi sa svim značajnijim domaćim muzičarima, od Ive Pogorelića, Jovana Koludžije, Aleksandra Madžara, Aleksandra Serdara i Stefana Milenkovića.\nSa ovim orkestrom kao solisti nastupali su i najbolji svetski muzičari, izvođačka elita kao što su Henrik Šering, Andre Navara, Igor Ojstrah, Aldo Čikolini, Najdžel Kenedi, Monserat Kabalje, Hose Kareras.\nPored mladog talentovanog violiniste Teofila Milenkovića koji je počeo da svira sa četiri godine, specijalni gost Hora i Simfonijskog orkestra RTS-a biće i vokalna umetnica dugogodišnje karijere Vasilisa, dobro poznato ime među ljubiteljima filmske muzike u Evropi i Srbiji koja je takođe rano počela da peva, sa tri godine, u rodnoj Prištini.\nVasilisa je skrenula pažnju javnosti numerama Gorana Bregovića u filmovima Emira Kusturice “Arizona drim” i “Kraljica Margo”, pesma “Dreams”, iz filma “Arizona drim”, tri godine se nalazila pri vrhu slušanosti francuskih radio stanica, koje emituju filmsku muziku.\nPopularna etno pevačica objavila je samostalni album pod nazivom “Amanet” sa izvornim narodnim pesmama sa Kosova i Metohije, kao i Makedonije, u savremenim aranžmanima.\nTags: Dva novogodišnja koncerta RTS-a, Hor i Simfonijski orkestar Radio-televizije Srbije, Kultura, Muzika, orkestar, Zabava\nPevačica Britni Spirs saopštila je da je raskinula trogodišnju vezu sa bivšim menadžerom Džejsonom Trevikom. Britni Spirs (31) i...


IZMEŠTANjE KAFILERIJE JEDINO REŠENjE | ZR KLIK\nPolitika- Gradski odbor SRS Zrenjanin ovim putem upozorava lokalnu vlast da je krajnje vreme da se preduzmu mere po pitanju nesnosnog smrada koji se širi gradom, a naročito se oseća u južnom delu grada, u mesnim zajednicama Zeleno Polje, Dositej Obradović i u Mužlji.\nPoznata nam je činjenica da uzrok neprijatnih mirisa jeste prerada otpadaka i ostataka životinjskog porekla u kafileriji PREKON koja je u vlasništvu “Matijević grupe”. Dosadašnje kontrole u smislu merenja zagađujućih materija u vazduhu su pokazale da da je sve po zakonu i važećim propisima, što nikako nije skladu sa stvarnim stanjem stvari daju se razna objašnjenja u smislu da je smrad individualni osećaj i da se ne može izmeriti. Znamo da se sva merenja vrše radnim danima kada je proizvodnja svedena na minimum, a vikendom se ne vrše kontrolna merenja aerozagađenja kada proizvodnja radi u punom kapacitetu.\n-Mi srpski radikali smatramo da je neophodno da se zatvori postojeća kafilerija i izmesti na određenu udaljenost od stambenih naselja, jer postojeće stanje je neizdrživo i zasigurno štetno po zdravlje naših sugrađana. Lokalna vlast mora da radi u interesu sopstvenih građana, da štiti njihove interese, a ne da bude u službi vlasnika kapitala kojima je jedino za cilj stvaranje profita bez obzira na posledice koje proizvode svojim neodgovornim i bahatim ponašanjem. Ovim putem pozivamo vladajuću većinu da preduzmu sve mere i postupke koje će imati za cilj trajno rešenje postojeđeg stanja, a to je svakako izmeštanje proizvodnog pogona kafilerije na bezbednu udaljenost od stambenih naselja- rekao je predsednik GO SRS Zrenjanin Dalibor Radosavljević.


Inicijativa Ne davimo Beograd ostvarila je značajnu pobedu u borbi za zaštitu javnog interesa i zdravlja građana i građanki Beograda, suprotstavljajući se veoma štetnom ugovoru o javno-privatnom partnerstvu za izgradnju spalionice otpada. Vlada Republike Srbije je, nakon žalbe Inicijative Ne davimo Beograd, donela odluku o poništavanju rešenja Ministarstva životne sredine kojim se određuje obim i sadržaj studije o proceni uticaja na životnu sredinu projekta izgradnje spalionice u Vinči.\nVlada RS je u svojoj odluci potvrdila naš stav i konstatovala da je Ministarstvo za životnu sredinu donelo rešenje na osnovu “nepotpuno i netačno utvrđenog činjeničnog stanja i uz bitnu povredu odredaba od uticaja na zakonitost i pravilnost postupka”, te naložila ponavljanje postupka\nO ozbiljnim nedostacima, netačno prezentovanim činjenicama i manjkavostima u zakonskom procesu vezanom za pripremu izgradnje spalionice otpada u Vinči, inicijativa Ne davimo Beograd i organizacije Bankwatch i A-11 Inicijativa za ekonomska i socijalna prava nedavno su obavestile i Evropsku banku za obnovu i razvoj (EBRD), Evropsku investicionu banku (EIB) i Svetsku banku (IFC). Ove organizacije uputile su 92 stranice komentara na dokumentaciju koju je podnela kompanija Beo-Čista energija d.o.o. kako bi prikupila kredit u visini od 330 miliona evra koliko je procenjeno da je potrebno za izgradnju postrojenja planiranih Ugovorom o javno-privatnom partnerstvu, potpisanog u septembru 2017. godine.\nPreuzmite rešenje Vlade Republike Srbije ovde.


Obradović proširio „Slobodnu zonu“ i izazvao Vučića na partiju šaha | Српски покрет Двери\nNakon što su Dveri preuzele dežurstvo u slobodnoj zoni u Pionirskom parku, lider Dveri je preneo sto sa šahovskom tablom ispred ulaza u Predsedništvo.\nOn je rekao da poziva Vučića da nakon sedam godina diktature prihvati bar jedan duel, makar ovaj u šahu, i objasnio zašto su pomerili ograde koje su delile slobodnu zonu od Predsedništva.\n„Želeli smo da se ograda između predsednika i građana skloni. Građani su smatrali da se on otuđio, da se odvojio od realnosti i da ih ne sluša pa smo odlučili da približimo predsednika građanima“ – rekao je predsednik Dveri. Dodao je da će čekati na tom mestu do 17 časova da vidi da li će Vučić napokon skupiti hrabrosti i prihvatiti makar duel u šahu kad već TV duel nikada nije prihvatio.\nObradović je pokazao primerak Ustava Srbije u kom su crvenom bojom obeleženi članovi koje krši predsednik Srbije.\nSavo Manojlović, predsednik Udruženja za ustavnost i zakonitost rekao je da se u Srbiji Ustav krši svaki dan.\n„Građani to možda pravno ne znaju ali svakako osećaju. Osećaju kada im se protivpravno smanje penzije, kada ne mogu da se zaposle bez partijske knjižice, kada nema epiloga slučaja Savamala“ – rekao je Manojlović.\nSlaviša Ristić, narodni poslanik rekao je da će, ako Vučić prihvati partiju šaha sa Obradovićem iskoristiti priliku da ga pita zašto krši Ustav kada je u pitanju naša južna pokrajina Kosovo i Metohija.\n„Pitao bih ga to u Skupštini ali nikada nisam bio u mogućnosti. Pitao bih ga i u Predsedništvu ali on poziva samo predstavnike Srpske liste, a drugi Srbi sa KiM mu nisu bitni“ – rekao je Ristić.\nPrisutni su pozvali sve građane da i ove subote učestvuju u protestnoj šetnji 1 od 5 miliona koja počinje od 18 časova kod Terazijske česme.\nTagged Boško ObradovićPredsedništvošahSaopštenjaSlobodna zonaVučić


Italija: Spašavanje 3.000 migranata\nItalijanska mornarica saopštila je danas da u koordinaciji sa brodovima ostalih članica evropske pomorske misije pokušava da spasi do 3.000 migranata u vodama kod obala Libije nakon prijema poziva za pomoć sa 18 različitih pretrpanih plovila.\nNajmanje sedam brodova, šest italijanskih i jedan iz Norveške, učestvuju u operaciji bezbjednog prebacivanja migranata sa 14 gumenih čamaca i još četiri druga plovila na kojima je, prema pretpostavkama, između 2.000 i 3.000 ljudi.\nOd početka ove godine, više od 104.000 migranata iz Afrike, Bliskog istoka i južne Azije stiglo je u luke na jugu Italije nakon što su spašeni na Sredozemnom moru.\nJoš oko 135.000 migranata iskrcalo se u Grčku, a više od 2.300 je poginulo na moru u pokušaju da dođu do Evrope.\nPolicija iz Palerma, gradića na Siciliji, danas je saopštila da su uhapsili šest egipatskih državljana osumnjičenih za krijumčarenje ljudi. Italijanska mornarica je 19. avgusta spasila više stotina migranata sa pretovarenog broda.\nNa osnovu svjedočenja 432 migranta, brod kojim su putovali bio je natovaren desetostruko više od dozvoljenog, a veliki broj putnika bio je zaključan ispod palube.\nMigranti su platili krijumčarima po 2.000 evra za prebacivanje iz Egipta u Italiju. Posada broda je tražila dodatan novac od onih, koji su bili zatvoreni, da im dozvole da izađu na plaubu i udahnu vazduh.


Home Vesti SRBIJI TREBA 30 GODINA DA SUSTIGNE EVROPSKE PLATE\nSrbija je dakle na pola puta do svoje kuće, na sred svog reformskog putovanja, mada građani možda još ne vide neke koristi od toga napretka jer privredni rast mora da bude još brži, da obuhvati još veći broj lјudi i da se održi tri decenije kako bi se ovdašnje plate približile onima u Evropskoj uniji. I - bez obzira na ovaj napredak - srpska privreda još uvek lični na onu iz doba Jugoslavije, sa dominacijom neefikasnog državnog aparata koji ograničava mogućnosti i podsticaje za inicijative dinamičnog privatnog sektora.\nNa svu sreću, Srbija je konačno počela da se bavi tim nasleđem dominacije neefikasne države. Dugovi i neplaćene obaveze državnih i javnih preduzeća bili su uzrok finansijske krize u Srbiji 2013-2014. godine. Godišnji neto gubici dosegli su milijardu evra, a uz neplaćene obaveze i državne garancije sve to zajedno činilo je više od 14 odsto nacionalnog dohotka. Od 2014. država je iz svog portfolija uklonila više od 300 komercijalnih preduzeća, oslobodivši njihovu imovinu za privatni sektor i smanjivši gubitke same države, direktne subvencije i indirektne fiskalne obaveze.\nRešavanje pitanja preostalih, velikih preduzeća punih raznih rizika - kao što su RTB Bor, Galenika, MSK, Azotara i Petrohemija - valјalo bi ubrzati. Državne pare, kojih nema dovolјno, i dalјe se troše na održavanje u životu ovih neefikasnih preduzeća, a mogle bi da se koriste da se pobolјša kvalitet obrazovanja dece u Srbiji i zdravstva. Ako ta preduzeća mogu da opstanu i hoće da igraju neku ulogu u industrijskom razvoju Srbije potrebno im je ono što strateški privatni partneri mogu da ponude: nove tehnologije, nezavisni menadžment, jaka upravlјačka struktura i pristup globalnim tržištima.\nNerešavanje pitanja ovih velikih gubitaša je prepreka i stabilizaciji velikih infrastrukturnih državnih preduzeća. Većina njih je potencijalno velika državna imovina, ali ona su opterećena finansijskom nedisciplinom i nagomilavanjem neplaćenih računa velikih komercijalnih preduzeća. Vreme je za poslednji korak: ako za njih nema privatnih kupaca ili partnera bilo bi pametno da ih se država reši i da se usredsredi umesto toga na reformisanje i ulaganje u modernizaciju javnih preduzeća kao što su EPS i Železnice Srbije.\nUz napredak na ovom polјu, Srbija treba da se sve više okreće ka stvaranju efikasnim i efektnim onih delova koji čine srž javnog sektora, da se usredsredi na stvaranje uslova koji vode rastu i razvoju, jačanju borbe protiv korupcije i vladavine prava, promociji dinamičnog privatnog sektora i pružanju kvalitetnih usluga građanima. Što se tiče ovog poslednjeg, Srbija je spremna da deluje jer su na stolu analize i opcije koje treba da pobolјšaju javnu administraciju i da obezbede bolјe obrazovanje i zdravstvenu zaštitu. Obezbeđenje uslova i šansi za bolјe zdravstvo i obrazovanje je srž reforme administracije koje predstoji.\nŠto se tiče zdravstva, suština pobolјšanja znači pametniji način finansiranja zdravstvenih ustanova kako bi došlo do specijalizacije i kvalitetnijih usluga, uz obezbeđenje da direktori budu odgovorni za rezultate. To takođe podrazumeva završetak reformi u nabavci lekova kako bi se smanjio njihov trošak za državu i porodice. Kad je u pitanju obrazovanje to podrazumeva moderan pristup i prihvatanje rešenja koja su se na globalnom nivou pokazala sjajno a ne gledanje na prošlost. Nešto u čemu Srbija zaostaje za sličnim zemlјama u Evropi i svetu je ulaganje u univerzalni pristup predškolskom obrazovanju, koje deci omogućava da krenu na put životnog uspeha i stvara konkurentniju privredu. Drago nam je da se vlada posvetila dramatičnom povećanju ulaganja u rano obrazovanje i vaspitanje dece u narednim godinama, uz podršku Svetske banke i drugih partnera.\nDruga oblast obrazovanja gde Srbija zaostaje je povezivanje drugostepenog i visokog obrazovanja sa tržištem rada sa potrebama nove privrede. Rešavanje ovog pitanja zahtevaće zatvaranje niza zastarelih zanimanja, ulaganje u određene oblasti dualnog obrazovanja, racionalizaciju škola i reformu visokog obrazovanja. Treća oblast koju valјa reformisati je način finansiranja i podsticanja istraživanja i nauke kako bi oni služili, u maksimalno mogućoj meri, razvoju preduzetništva i privrednom razvoju. Interesne grupe će se odupirati tim promenama, ali vezivanje finansiranja istraživanja za privredni razvoj pomoći će da privredni rast Srbije bude pametan, dok bi sve drugo vodilo da ovaj sektor postane nebitan za društvo.\nOd tačke krize u kojoj je bila pre nekoliko godina Srbija je napravila dosta dobar napredak u rešavanju nasleđenih problema preobimnog i neefikasnog javnog sektora i obnavlјanja privrednog rasta. Taj reformski put mora se nastaviti kako bi se obezbedio stalni privredni rast od koga sve više lјudi treba da ima koristi. I zato se mora rešiti pitanje državnih i javnih preduzeća. A onda Srbija mora da se okrene stvaranju funkcionalnog javnog sektora kako bi građanima obezbedila usluge koje se očekuju od moderne države i da istovremeno napravi valјan prostor za rast privatnog sektora koji će stvarati dohodak i nova radna mesta.


BiH je napravila značajan napredak u poslednjih nekoliko meseci\nBy Mladen Dragojlovic / Објављено на: July 15, 2020\nPredsedavajući Predsedništva Bosne i Hercegovine Šefik Džaferović primio je danas u Sarajevu šefa Delegacije EU u BiH Johanna Sattlera sa kojim je razgovarao o nizu aktuelnih tema i putu BiH ka Evropskoj uniji.\nTokom sastanka je konstatovano da je Bosna i Hercegovina u poslednjih nekoliko meseci postigla značajan napredak u reformskim procesima i ispunjavanju prioriteta iz Mišljenja Evropske komisije.\nIstaknuto je da je pokrenuto rešavanje većeg broja od 14 prioriteta iz Mišljenja Evropske komisije, te da bi veliki deo njih do jeseni mogao biti ispunjen.\nPosebno značajnim je ocenjen sporazum o Mostaru, uz konstataciju da je to primjer kako se zajedničkim angažmanom i političkim kompromisom mogu prevazilaziti prepreke.\nSporazum o Mostaru, kao i angažman ad hoc grupe Predsedništva BiH, navedeni su kao inicijalni momenti za ubrzanje reformi, koje će u krajnjem dovesti do dobijanja kandidatskog statusa Bosne i Hercegovine i otpočinjanja pregovora s Evropskom unijom.\nRazgovarano je i o aktivnostima koje se preduzimaju u borbi protiv pandemije koronavirusa i podršci koju EU pruža Bosni i Hercegovini.\nDeo razgovora je posvećen i migrantskoj krizi, a sagovornici su ocenili da je potrebno što pre završiti imenovanje Selme Cikotića za ministra bezbednosti BiH.\nPredsedavajući Džaferović zahvalio je ambasadoru Sattleru i najvišim funkcionerima EU za učešće u obeležavanju 25. godišnjice genocida nad Bošnjacima Srebrenice, te za podršku koju EU pruža radu Memorijalnog centra Potočari – Srebrenica.


Vaterpolo Srbija - Serbia Water Polo: Srbija zemlja vaterpola\n04.07.2017 12:30 Starost: 3 yrs\nPosle prošlogodišnje fantastične organizacije minulog Evropskog prvenstva, na kom su oboreni mnogi rekordi, Srbija će ponovo biti domaćin velikih vaterpolo takmičenja, ovog puta za mlađe kategorije. Prvi put Beograd će biti organizator Svetskog prvenstva za vaterpoliste do 20 godina (od 5. do 13. avgusta), dok će se premijerno i Novi Sad okušati kao domaćin Šampionata Evrope za devojke do 17 godina (od 20. do 27. avgusta).\nMalo je reći da su čelnici FINA i LEN bili oduševljeni onim što su tokom januara 2016. godine bili u prilici da gledaju u Beogradskoj areni pa je shodno tome naša zemlja nastavila kontinuitet domaćinstava značajnih vaterpolo takmičenja. Pripreme su uveliko u toku, a direktor organizacionog komiteta oba šampionata Darko Udovičić uveren je da će se Srbija još jednom pokazati kao sjajan domaćin:\n- U pripremi ova dva šampionata trenutno učestvuje osam ljudi. Kako se takmičenja budu bližila u realizaciji čitavog projekta biće uključeno oko 30 ljudi i 100 volontera. Mi smo uigran i proveren tim, koji iza sebe ima veliko iskustvo u radu na organizaciji EP u Beogradu 2016. godine. Za sada sve protiče u najboljem redu i sa naše strane učinićemo sve da se još jednom pokažemo kao vrhunski organizatori i ljubazni domaćini - počinje priču Darko Udovičić i dodaje:\n- Na Svetskom prvenstvu za igrače do 20 godina u Beogradu učestvovaće 20 ekipa. Za devet takmičarskih dana na bazenu Sportskog centra Milan Gale Muškatirović biće odigrano 72 utakmice, a najavljen nam je dolazak 600 takmičara i oficijalnih lica. Što se tiče Novog Sada, na Evropskom šampionatu juniorki u SPENS-u će igrati 16 reprezentacija, a za osam dana biće odigrano 48 utakmica. Imamo najavu da će većinu mečeva naše selekcije na prvenstvu sveta direktno prenositi RTS, dok će RT Vojvodine donositi sliku sa utakmica naših devojaka. Ulaznice za utakmice u Beogradu će biti naplaćivane po popularnim cenama, dok će ulaz na mečeve devojaka u Novom Sadu biti besplatan - konstatuje Udovičić.\nI pored bogate vaterpolo tradicije koju Srbija ima, Beograd je samo 2008. godine bio domaćin evropskog prvenstva za juniore kada su mlađe kategorije u pitanju. Ipak, očigledno je da se od 2016. situacija postepeno menja:\n- Imamo vrhunske rezultate, dominacija naše muške reprezentacije poslednjih godina je verovatno nezabeležena u istorij sporta uopšte. FINA i LEN su prepoznale Vaterpolo savez Srbije kao pouzdanog partnera kome može da se veruje, a uživamo i poverenje Ministarstva omladine i sporta, Olimpijskog komiteta Srbije i Sportskog saveza Srbije i zato sam ubeđen da ćemo u budućnosti sve češće biti orgnaizatori ovakvih i sličnih takmičenja što je od ogromnog značaja za vaterpolo sport u Srbiji. Veliku podršku u celom ovom poslu pružaju nam grad Beograd i gradski sekretarijat za sport i omladinu, grad Novi Sad kao i pokrajinska vlada Vojvodine sa pokrajinskim sekretarijtaom za sport na čemu smo im veoma zahvalni i bez čije podrške ne bismo mogli da realizujemo sve što smo zamislili - rekao je Udovičić i na kraju poručio:\n- Naša muška selekcija do 20 godina sigurno ima kvalitet za visok plasman. Tim koji vodi trener Vladimir Vujasinović je i aktuelni šampion Evrope, neki od tih momaka već su igrali i za A selekciju i zato mislim da s pravom možemo da se nadamo nekoj od medalja. Kada su devojke u pitanju, mislim da će šampionat u Novom Sadu dodatno doprineti popularizaciji ženskog vaterpola koji ima vidan napredak. Nadam se da će naše devojke na čelu sa trenerom Vladom Bajkovićem zabeležiti najbolji rezultat do sada, da će uspeti da se plasiraju u četvrtfinale i da će tako izboriti učešće na sledećem Svetskom šampionatu 2018. koji takođe želimo da orgauzujemo u Beogradu- zaključio je Udovičić.


Ekipa Aleksandra Đorđevića 4. marta bi trebalo da gostuje u Istanbulu, a pobednik tog meča obezbediće plasman u četvrtfinale drugog po jačini klupskog takmičenja Evrope.\nGeneralni direktor Virtusa Luka Baraldi rekao je da postoje šanse da se utakmica odloži.\n- Radimo sa federacijom i sa zdravstvenim vlastima. Može da bude problema jer treba da letimo redovnim letom i potrebne su garancije sa jedne i sa druge strane. Bilo bi bolje odložiti meč, ali ne znam da li je to moguće zbog kalendara takmičenja - rekao je Baraldi, a prenosi "Sportklub".\nItalijanska federacija u utorak je suspendovala sve mečeve koji su na programu sledećeg vikenda, pa je moguće da naši asovi Miloš Teodosić i Stefan Marković ne izađu na parket znatno duže nego što su mogli da očekuju. Poslednji duel Virtus je odigrao sa Venecijom 13. februara, gde je ekipa Aleksandra Đorđevića poražena nakon produžetka rezultatom 82:81.\n- Saglasili smo se sa odlukom FIP. Svi smo se složili, osim Olimpije iz Milana, zbog logističkih problema povezanih sa Evroligom. Košarka bez gledalaca ne može da se igra - zaključio je Baraldi.


Ustavni Sparing | Institute for War and Peace Reporting\nCrnogorski i sprski predstavnici su se sastali da bi razgovarali o odnosima izmedju dve republike. Ali prva runda je bila samo takticki sparing.\nSaturday, 17 July, 1999\nPrva runda razgovora izmedju Srbije i Crne Gore okoncana je ove nedelje bez zakljucaka. Obe strane su izlozile takticke predloge kako bi ojacale svoje pozicije u razgovorima o buducnosti jugoslovenske federacije.\nRazgovor iza zatvorenih vrata odrzan je 14. jula u Beogradu izmedju predstavnika Socijalisticke partije Srbije (SPS) jugoslovenskog predsednika Slobodana Milosevica i Demokratske partije Socijalista (DPS) crnogorskog predsednika Mila Djukanovica.\nIzvori bliski Djukanovicevoj stranci kazu da su obe strane ponudile maksimalisticke, i uzajamno neprihvatljive, predloge. Dok je Podgorica otisla toliko daleko da je trazila medjunarodno priznavanje i Srbije i Crne Gore u okviru restruktuisane konfederacije, Beograd je ponudio Podgorici da imenuje saveznog premijera kao i druge clanove savezne vlade - ali ne i ustavnu promenu.\nSadasnji savezni premijer je Momir Bulatovic iz Socijalisticke narodne partije, Milosevicev proteze, bivsi predsednik Crne Gore kao i ljuti protivnik Djukanovica. Vlada u Podgorici je odbila nadleznost federalne vlade jer nije dobila pravo glasa da ucestvuje u imenovanju ministara.\nDjukanoviceva partija je odbila ponudu Beograda jer sada zastupa stav da nije dovoljno da se posao u vladi da drugim ljudima a da situacija ostane status quo. Crnogorski predstavnici insistiraju da je sada prioritetno da se reformise ustav Federalne republike Jugoslavije.\nU crnogorskom predlogu se predvidja savezna vlada koja bi imala samo tri glavne funkcije - inostrane poslove, monetarnu politiku i odbranu i proces u kome bi sve odluke morale da budu donete na osnovu konsenzusa. Vojska Jugoslavije, na primer, bi bila pod zajednickom kontrolom srpskog, crnogorskog i jugoslovenskog predsednika, a sva trojica bi morala da postignu saglasnost o najznacajnijim odlukama.\nZeljko Sturanovic, glavni crnogorski pregovarac, je u petak potvrdio da nema iluzija da ce Beograd prihvatiti taj predlog. Sam Djukanovic je izrazio sumnju da ce biti moguce postici bilo kakav dogovor sa Milosevicem o novom statusu jugoslovenskih republika.\nIako postoji jaz izmedju dve strane, razgovori su oznacili prvi susret posle dve godine sukoba i prekida komunikacija kada su predstavnici vladajucih partija Srbije i Crne Gore seli za isti sto. Atmosfera je dramaticna: na samo da je Beograd porazen u svom ratu protiv NATO-a posto je pocinio teske zlocine na Kosovu. Uloga savezne drzave u Crnoj Gori svedena je na upotrebu dinara i prisustvo Vojske Jugoslavije koja je pod Milosevicevom kontrolom - i stalna pretnja crnogorskim institucijama i civilima.\nStoga je iznenadna odluka Djukanovica da pokrene razgovore izazvala buru protesta iz Socijal-demokratske partije i Narodne partije, koje su clanovi vladajuce koalicije u Podgorici. One su kritikovali Djukanovica sto nije postigao dogovor o zajednickoj crnogorskoj platformi pre pocetka razgovora i sto je odbio da ukljuci clanove drugih stranaka u delegaciju.\nAli najzesce primedbe ticale su se njegove odluke da otpocne dijalog sa politicarem koji je optuzen za ratne zlocine i koji nastoji da smeni izabranu vladu u Podgorici.\n"Niko ne moze da ode u Beograd bez odobrenja kod kuce", kaze Novak Kilibarda, vodja Narodne stranke. "Novi sporazum sa Srbijom nije partijsko i politicko pitanje, vec drzavno pitanje."\nPreteci zajedno sa Socijaldemokratama da ce napustiti koaliciju, on tvrdi: "DPS se ponasa kao da su oni jedini vladari. Kao da smo opet u 1992. godini kada (Milosevicevi) Socijalisti i DPS nisu konsultovali nikoga u stvaranju nove Jugoslavije."\nIpak, Djukanovic igra delikatnu takticku igru, kako na unutrasnjem tako i na medjunarodnom planu, i ne moze sebi da priusti stav tvrdog odbijanja prema Beogradu.\nKod kuce, on priprema teren kako bi obezbedio jake argumente koje bi predocio glasacima u Crnoj Gori za referendum o nezavisnosti. On ce morati da pokaze da je najpre pokusao da reformise savezni ustav. To mora da ucini zbog uloge koju je imao prilikom stvaranje sadasnje Jugoslavije 1992. godine, kada je bio premijer Crne Gore. On zapravo zeli da kaze da ako Srbija odbije njegove predloge, onda Crna Gora ima pravo da ide svojim putem.\nIz ove perspektive je jasno da je otisao daleko kako bi predlozi koje je njegova delegacija odnela u Beograd bili takvi da Milosevic ne moze da ih prihvati. Crnogorci su ponudili tri principa: ravnopravnost izmedju dve republike, demokratiju, i otvorenost prema Zapadu i evropskoj i atlantskoj integraciji. Posto je Hag podigao optuznice, prihvatanje ovih zahteva znacilo bi politicku smrt Milosevica.\nNa medjunarodnom planu Djukanovic mora da ubedi medjunarodnu zajednicu da Jugoslavija nije moguca kao zajednicka drzava. Za sada zapadne vlade jos uvek formalno podrzavaju teritorijalni integritet jugoslovenske federacije. Oni strahuju da ce ako Crna Gora napusti Jugoslaviju to samo biti podstrek za ambicioznije planove kosovskih Albanaca.\nDjukanovicu bi njihova podrska bila potrebna ukoliko bi se organizovao referendum o nezavisnosti. Zato pred sobom ima tezak zadatak da ubedi zapadne lidere da on ne pokusava da promeni granice kao takve vec da zapravo samo zahteva redefinisanje granica izmedju Crne Gore i Srbije.\nDjukanovicu je jasno da ne sme da izgubi zapadnu podrsku. Vecina zapadnih lidera ga podrzava jer veruju u iluziju da bi on mogao da pomogne demokratizaciji Srbije. U ovom kontekstu su beogradski razgovori bili takticki potez ponudjen Zapadu kako bi pokazao da se trudi.\nMedjutim, iako je Djukanovic inicirao ovaj proces, moguce je da ce Milosevic iz njega izvuci koristi.\nNa sastanku u Beogradu atmosfera je bila srdacna iako je reci bilo o delikatnim pitanjima koja izazivaju napetost. Cak su i predstavnici Srpske radikalne stranke Vojislava Seselja govorili o potrebi za tolerancijom i razumevanjem. Svi su se slozili da se jugoslovenska drzava nalazi u krizi, a cak su se i Milosevicevi Socijalisti i Radikali izjasnili da Srbija i Crna Gora treba da budu ravnopravne u zajednickoj drzavi.\nOvo navodi na zakljucak da je Milosevic, koji je majstor u prezivljavanju internih kriza, shvatio i prihvatio Djukanovicevu igru. Beograd moze da iskoristi pregovore sa Podgoricom kako bi kupio vreme. Takodje se oni mogu iskoristiti da bi se pobuna u Srbiji koja je izazvana domacim problemima preusmerila na pitanje Crne Gore i odnosa izmedju dve republike.\nDjukanovic je insistirao da zeli da se sporazum postigne uskoro, i da nece dozvoliti Milosevicu da primeni taktiku odugovlacenja sto on obicno cini. Medjutim, datum za sledeci sastanak nije odredjen. Paradoksalno je, ali istog dana ove sednice predstavnici Bulatoviceve partije su takodje odrzali paralelne razgovore sa srpskom delegacijom takodje o pitanju srpsko-crnogorskih odnosa.\nUlozi su visoki. Zarko Rakcevic, vodja crnogorskih Socijaldemokrata, upozorava: "Djukanovic je upao u lavirint dugackih pregovora sa Srbijom, a Crna Gora bi mogla da izgubi dragoceno vreme." On tvrdi da je Crna Gora prezivela raskid odnosa sa Srbijom tokom protekle dve godine i da bi trebalo da ulozi sve napore u pridobijanje podrske na medjunarodnom planu.\nMilka Tadic je urednik nezavisnog magazina Monitor u Podgorici.


Izvor: MozzartSport.com, 06.Mar.2021, 01:53\nMiomir treći put iz isto toliko pokušaja savladao Đerea u međusobnim mečevima\nSrpsko četvrtfinale na ATP 250 u Buenos Ajresu pripalo je Miomiru Kecmanoviću koji je u dva seta za dva sata i 11 minuta igre eliminisao zemljaka Lasla Đerea. Kecmanović je treći put slavio u međusobnim duelima u isto toliko pokušaja, a Đereu su izlaznu kartu sa turnira donele česte neiznuđene greške u završnici drugog seta - 2:0 (6:4, 7:6)\nSrpski >> Pročitaj celu vest na sajtu MozzartSport.com << teniseri odigrali su dva seta kojima su zajednički imenilac bile česte brejk šanse i oduzimanje servisa. Pri rezultatu 3:3 u uvodnom setu, Kecmanović je napravio brejk, ali nije uspeo da ga potvrdi u narednom gemu. Međutim, Đere je ponovo popustio prilikom izvođenja početnog udarca, a 42. teniser sveta je uz dosta muke i dve odbranjene brejk lopte uspeo okonča set u svoju korist.\nNaredni je počeo sa po brejkom na obe strane, ali kako je vreme odmicalo, konsolidovali su se na servisu, pa je pobednik odlučen posle taj-brejka. Umeo je 60. reket sveta da pošalje neke ubitačne vinere, ali često i da istera lopticu van terena. Suočavao se Đere sa dve meč lopte, drugu spasio besprekornim forhendom koji ga je doveo do 6:6, ali su naredna dva poena pripala Kecmanoviću, kao i prilika da se bori za finale.\nProtivnik u polufinalnom okršaju biće mu pobednik meča Dijego Švarcman - Haume Munar.


Smanjivanje učešća države u finansiranju penzija - Penzin\nPočetna Magazin Godine Smanjivanje učešća države u finansiranju penzija\nUpravni odbor Fonda za penzijsko i invalidsko osiguranje zatražio je na sednici, održanoj marta 2016. godine, da se iz republičkog budžeta ovom fondu prebacuje samo novac neophodan za redovnu isplatu penzije, a da se usluge zdravstvene zaštite, tuđe nege i pomoći, prebacuju na račun Republičkog zavoda za zdravstvenu zaštitu.\nU tom slučaju bi se učešće države u isplati penzija smanjilo sa sadašnjih 37 odsto (što je oko 600 milijardi dinara) na 22 procenta, piše Politika. To bi bio i dobar signal misiji Međunarodnog monetarnog fonda da penzije nisu toliki balast za državu Srbiju, kako se to stalno tvrdi.\nOvo prebacivanje para, međutim, ne bi uticalo, objasnio je Ivan Mimić, finansijski direktor PIO fonda, na smanjenje učešća penzija u bruto društvenom proizvodu. Odnosno, ne bi pao na željenih 11,5 odsto koliko traži MMF.\nDragana Kalinović, direktor PIO fonda, kaže da je do pada učešća države u finansiranju penzija došlo između ostalog i zbog većeg broja prijavljenih radnika, čak oko 40.000, koji redovno uplaćuju doprinose za PIO.\n“Bilo da su to zaposleni koji su iz sive zone prevedeni u legalne tokove, ili su novootvorena radna mesta, činjenica je da je to značajno povećalo priliv para u kasu PIO fonda. Svako takvo povećanje automatski smanjuje učešće države u isplati penzija”, objasnila je Kalinovićeva.\nU odnosu na 2012. godinu kada je učešće države u isplati penzija bilo blizu 50 odsto, sada je palo na 37 procenata, s tendencijom daljeg pada, kaže Kalinovićeva.\nOna je dodala da, i kada bi Srbija primenila pravila, koja ima većina zemlja EU, i učešće penzija u BDP merila samo na osnovu starosnih penzionera, a ne zbirno (porodičnih, invalidskih), učešće u BDP bilo bi oko osam odsto.\nKalinovićeva je rekla da elektronsko podnošenje zahteva M-4 obrasca za 2015., uvedeno od 15. marta, daje odlične rezultate. Za mesec dana primene podneto je 5.600 obrazaca.\n“Novim servisom Fond PIO omogućuje poslodavcima da na vreme ispune svoje zakonske obaveze dostave prijave M-4 za 2015. godinu, jednostavno i bez čekanja na šalterima filijala Fonda. Osim elektronskog zahteva i popunjene prijave, poslodavci neće dostavljati drugu dokumentaciju, jer će Fond proveravati podatke unete u prijavu M-4, na osnovu podataka Centralnog registra obaveznog socijalnog osiguranja”, objasnila je direktorka Fonda.\nTags:bruto društveni proizvod BDPbudžetDragana KalanovićFond PIOinvalidske penzijeMeđunarodni monetarni fond MMFpenzijeporodične penzijeRepublički zavod za zdravstveno osiguranje RFZOSrbijastarosne penzijetuđa nega


Nadležni se ne oglašavaju o dve nove žrtve gripa u Nišu - Društvo - Dnevni list Danas\nPočetna » Društvo » Nadležni se ne oglašavaju o dve nove žrtve gripa u Nišu\n1Piše: Južne vesti 18. februara 2019. 15.58\nU niškom Kliničkom i dalje upućuju na “Batut”, dok iz ovog Instituta ne daju podatke o broju obolelih i smrtnim ishodima po gradovima, već samo ukupnu statistiku za celu zemlju.\nPrema rečima rođaka i prijatelja 64-godišnji R. M. iz Poljanice, dela Vranja, preminuo je u niškoj Klinici u kojoj je zbog teškog stanja bio hospitalizovan desetak dana. U vranjskom Zavodu za javno zdravlje kažu da ovaj pacijent nije jedan od pet slučajeva kod kojih je laboratorijski potvrđen virus gripa.\nNjegova porodica sumnja da je preminuo od virusa gripa koji mu je dijagnostifikovan u Nišu, ali ovo iz Kliničkog centra nisu želeli ni da potvrde, ni da negiraju.\nSve informacije možete dobiti od Instituta “Batut” – izričiti su bili u KC Niš.\nNi nakon brojnih poziva i mejla sa pitanjima, novinari Južnih vesti nisu uspeli da dobiju odgovor od “Batuta” na pitanja o dve nove žrtve gripa, kao ni koliko je ljudi u Nišu preminulo od posledica gripa od početka godine. Poslednje informacije, od 10. februara, bile su da je u Nišu preminulo šestoro od oboljenja sličnih gripu.\nZašto se informacije o broju obolelih i preminulih od gripa u Nišu taje, odnosno zašto nadležne institucije desetak dana ćute i odbijaju da daju informacije, pitali smo i Ministarstvo zdravlja.\nImate sve informacije na sajtu “Batuta”. Nemojte se obazirati na nezvanične informacije, koncentrišite se samo na zvanične koje daje “Batut” – kažu u Ministarstvu.\nNakon konstatacije novinarke da je poslednje informacije “Batut” saopštio 14. februara, te da i u tim izveštajima piše da je ukupno 29 smrtnih slučajeva, ali da nije precizirano u kojim gradovima su ti ljudi preminuli, iz Ministarstva su zatražili da im se pošalje mejl sa pitanjima.\nNisu još potvrđene ni nezvanične informacije da je Infektivna klinika u Nišu prebukirana, te da je zbog velikog broja pacijenata sa simptomima gripa otvoren i poseban respiratorni blok u zgradi stare Hirurgije. Pitanja su poslata Upravi KC Niš, ali odgovori nisu stigli do trenutka objavljivanja teksta.\nInače, epidemija gripa prijavljena je do sada na teritoriji Pirotskog, Zlatiborskog, Moravičkog okruga i na teritoriji Grada Niša.\nBatut, epidemija gripa, Grip, Klinika za infektivne bolesti, Niš, Virus gripa, Vranje\n18. februara 2019. u 21.12\nU Nišu postoji Medicinski fakultet, najjači u državi. U niškom KC rade mnoge eminencije medicine i što da se nešto pita Batut (koji samo iznalazi načine da „izmuze“ pare) a obavlja stvari koje bi trebalo da odradi zavod za statistiku. Ali mora sve da ode u BG, a čudi me da se ne čeka potvrda smrti i epidemije od AV.


BEZBEDNOST KOŽE I TRANSPARENTNOST - NIVEA\nOdgovorna potrošnja, koja podrazumeva i održivu negu kože, postaje sve važnija u svakodnevnom životu. Mi smo sve više fokusirani na proizvode za negu kože koji su ne samo efikasni i bezbedni već su i kvalitetan izbor za potrošače kojima je važno da se osećaju dobro nakon kupovine.\nIstraživači u kompaniji NIVEA imaju iskustvo dugo više od 100 godina u proučavanju složenih procesa u koži i razvoju proizvoda za negu kojima veruju ljudi širom sveta. Upravo zato naša odgovornost je da unapredimo proizvode u ekološkom pogledu, ali i da koristimo resurse na održiviji način kako bismo sprečili negativne uticaje na životnu sredinu i sačuvali zdravlje naše planete.\nNIVEA je posvećena razvoju inovacija koje su bezbedne za upotrebu, neškodljive za životnu sredinu i ispunjavaju visoka očekivanja u pogledu nege kože na najbolji mogući način.\nSasvim je razumljivo da želite da znate šta sadrže vaši omiljeni proizvodi za negu kože. Isto tako znamo da nije baš jednostavno razumeti listu sastojaka, kao i da li su sastojci dobijeni iz sintetičkih, biljnih ili životinjskih izvora. Pored toga, potrošačima je prilikom odabira kozmetičkih proizvoda sve važnije da li su formulacije pogodne za vegane ili da li su sastojci neškodljivi za okolinu.\nUpravo zato NIVEA uvek teži da pruži potrošačima tačne i transparentne informacije o bezbednosti proizvoda. NIVEA navodi informacije o proizvodima koje se odnose na njihovu održivost i na samoj ambalaži, ali i na sajtovima kako bi ih potrošači što lakše pronašli.\nPrimer ovakvog pristupa je NIVEA rečnik sastojaka, koji objavljujemo na lokalnim NIVEA sajtovima od 2020. godine. On sadrži jednostavne, ali detaljne informacije o skoro 600 sastojaka koje koristimo u formulacijama naših proizvoda.


Fresh kozmetičke papirne maramice 100 komada | ePonuda.com\nFresh kozmetičke papirne maramice 100 komada cene\nod 115,00 do 137,00 din\nZewa collection maramice za lice 60 komada\nod 171,00 din\nZewa softis menthol papirne maramice 8 pakovanja\nZewa softis neutral papirne maramice 10 pakovanja\nEPonuda nije internet prodavnica već Vam omogućava da brzo i lako nađete Fresh kozmetičke papirne maramice 100 komada po najjeftinijoj ceni. Naš cilj je da kupci budu što bolje informisani o ponudi Fresh kozmetičke papirne maramice 100 komada na tržištu Srbije. Vrlo lako nalazite željeni proizvod za kategoriju Papirne maramice cene, ne morate da lutate od sajta do sajta za Fresh Papirne maramice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Fresh kozmetičke papirne maramice 100 komada sa PRODAVCEM. EPonuda ne može da garantuje potpunu tačnost specifikacije i slika za Fresh kozmetičke papirne maramice 100 komada. Pre kupovine, podatke za Fresh kozmetičke papirne maramice 100 komada proverite na sajtu PROIZVOĐAČA.


"Dobio sam poziv iz Moskve i naravno predstavljaću Srbiju na Paradi pobede povodom 75 godina od pobede nad fašizmom. Malo koja zemlja ima i može da se podiči takvom antifašističkom tradicijom kao što je Srbija i sa ponosom ću i nositi i držati barjak naše otadžbine u Moskvi na Crvenom trgu", rekao je Vučić za Televiziju "Pink".\n"Kada kažete 25 na 100.000 zaraženih. Mi možemo samo više da imamo ne manje. Ne znam kako su našli to da je 12 u Nemačkoj na 100.000 i tako dalje. Po kojoj to računici? Pri tom ne računaju mrtve. Nikakvi to principi nisu i jasno da je reč o politici", rekao je Vučić.\n"Nisam bio u kontaktu. Uvek sam spreman da razgovaram, ali o ovome ne znam šta bih i kako bih pošto je svakom jasno da ovo sa bilo kavim zdravstvenim kriterijumima nema veze. Sad vi mene objašnjavate da je /samoproglašeno/ Kosovo nešto dobro uradilu. Oni dva dana nisu imali ni jedan test. Mi smo im poslali testove, a sad vi meni pričate o tome", rekao je Vučić.\n"Јa Hrvatsku razumem. Hrvatska je u prvom kvartalu imala rast 0,4 odsto, Srbija 5,1 odsto. Sasvim ih razumem i dalje neću ništa da komentarišem", kaže Vučić.\nAleksandar Vučić Crveni trg Moskva\nVučić: Srbija ide ka EU, ali neće protiv saveznika\nNa ručku sa predsjednikom Srbije


U Sarajevu bi sutra u poslepodnevnim satima trebao biti održan sastanak delegacija SDA i HDZ BiH, predvođenih predsednicima tih stranaka Bakirom Izetbegovićem i Draganom Čovićem.\nOvo je potvrđeno za Avaz, a sastanak bi trebao početi u 15 sati u zgradi Parlamenta BiH. Tema bi trebalo biti formiranje Saveta ministara BiH, ali i imenovanje Vlade FBiH, čemu bi trebao prethoditi izbor predsednika FBiH i dvoje potpredsednika.\nSutrašnji razgovori trebali bi pokazati hoće li Savet ministara BiH biti formiran do kraja ovog meseca i hoće li biti pokrenute aktivnosti za izbor Federalne vlade.\nNaime, iz HDZ su nedavno poručili da je pre formiranja vlasti u FBiH neophodno napraviti „niz dogovora”, koji se odnose na restrukonstrukciju Vlade FBiH, a naročito na izmene Izbornog zakona BiH.\nIz SDA su ranije saopštili da se Vlada FBiH treba formirati bez ikakvog uslovljavanja i paralelno s formiranjem Savjeta ministara.\nInače, Zoran Tegeltija, predsedavajući Saveta ministara BiH, izabran na tu poziciju 5. decembra, dobio je ove sedmice liste kandidata za ministre i njihove zamenike od stranaka iz Republike Srpske te od HDZ.\nDa bi predsedavajući Saveta ministara mogao poslati liste s imenima na provere u Centralnu izbornu komisiju (CIK) i Agenciju za istrage i zaštitu (SIPA) BiH, neophodno je da imena kandidata za ministre i zamenike dostavi i SDA sa svojim koalicionim partnerima.\nNakon ovosedmičnih sastanaka sigurno će se situacija u vezi s formiranjem vlasti iskristalizovati, prenosi Srpskainfo.


eu.me - Otvaranje pregovaračkog poglavlja 12 predstavlja jasan signal EU da se politika proširenja nastavlja\nčetvrtak, 14 jul 2016 16:33\nOtvaranje pregovaračkog poglavlja 12 – Bezbjednost hrane, veterinarstvo i fitonsanitarni nadzor, kao jednog od dva iz oblasti poljoprivrede koja je Crna Gora nedavno otvorila u Briselu, predstavlja jasan signal EU da se politika proširenja nastavlja. Konkretno, pregovori u poglavlju 12 predstavljaju put do uspostavljanja stabilnog i pouzdanog sistema bezbjednosti hrane, u korist potrošača i proizvođača u Crnoj Gori.\nOvo je danas zaključeno nakon susreta potpredsjedika Vlade prof. dr Petra Ivanovića sa evropskim komesarom za zdravlje i bezbjednost hrane Vytenis Andriukaitisom koji boravi u zvaničnoj posjeti Crnoj Gori. Sagovornici su, kao su kazali u izjavi za medije, razgovarali o uslovima koje Crna Gora u ovom veoma zahtjevnom poglavlju treba da ispuni, o mogućnostima unapređenja saradnje posebno podršci EU za obrazovanje mladih ljudi iz Crne Gore, kako bi se izazovi u oblasti bezbjednosti hrane uspješnije savladali.\nPotpredsjednik Vlade Petar Ivanović zahvalio se komesaru na, kako je kazao, ličnoj podršci za otvaranje pregovaračkog poglavlja 12, kao i ukupnoj podršci koju je dao Crnoj Gori tokom prethodne tri i po godine.\n„U veoma važnom momentu za EU, otvaranje dva pregovaračka poglavlja (12 i 13) sa Crnom Gorom i jedno sa Turskom, predstavlja jasnu poruka EU da je važno nastaviti proces proširenja, ne samo za EU, već i za zemlje kandidate“, kazao je Ivanović.\nGovoreći o oblasti bezbjednosti hrane, potpredsjednik Ivanović je istakao da su današnji razgovori sa komesarom bili korisni i produktivni, jer su išli u pravcu sagledavanja najboljeg modela da Crna Gora dobije stabilan i pouzdan sistem bezbjednosti hrane.\n„Crna Gora je mala zemlja i ima prirodna ograničenja, stoga sam vrlo zahvalan na korisnim sugestijama koje sam dobio, kao i na otvaranju mogućnosti za nastavak saradnje i upoznavanje sa održivim rješenjima primjenjivim u malim sistemima“, kazao je Ivanović.\nOn je dodao da je sa komesarom razovarao i o zatvarajućim mjerilima za poglavlje 12, o čemu će se razgovori formalno nastaviti krajem septembra. „Ali već sada znamo šta će EK tražiti od nas da bi zatvorili poglavlje 12. Da bi bili uspješni na tom putu veoma važno je da ovorimo što je moguće više prostora za mlade ljude. Nadam se da je oblast bezbjednosti hrane dovoljno atraktivna i da neće izostati podrška koju je komesar najavo kada je u pitanju podrška nastavku obrazovanja mladih ljudi. Na tome se komesaru unaprijed zahvaljujem“, rekao je potpredsjednik Ivanović.\nEvropski komesar Vytenis Andriukaitis izrazio je zadovoljstvo posjetom Crnoj Gori. Posebno se zahvalio, kako je kazao, potpredsjedniku Vlade, bivšem ministru poljoprivrede i prijatelju Petru Ivanoviću na izuzetno dobrim razgovorima.\n„Razgovarali smo o mnogim pitanjima, posebno o otvaranju pregovora u poglavlju 12, što pokazuje da proces pristupanja i dalje teče i to je potvrda evropske perspektive Crne Gore i ostalih država kandidata. Tema razgovora bila su mjerila i mogućnosti za unapređenje saradnje i podrške mladim ljudima“, kazao je Andriukaitis.\nOn je podsjetio na snažnu podršku Evropske komisije Crnoj Gori i tom prilikom još jednom prenio poruku ohrabrenja evropskom putu Crne Gore od komesara Hana.\n„Pozdravljamo sporazum o slobodnim izborima i očekujemo da Crna Gora nastavi sa reformom u procesu evropskih integracija, kao i da će ispuniti obaveze vezane za vladavinu prava. Optimistično gledamo u budućnost“, poručio je evropski komesar.\nU organizaciji potpredsjednika Ivanovića evropski komesar danas je pojsetio Kuću meda u Danilovgradu, gdje se upoznao sa projektom koji je višestruko značajan za razvoj pčelarstva i poljoprivrede Crne Gore. Prema riječima potpredsjednika, to je bila prilika da se visoki predstavnik EU upozna sa detaljima vezanim za nastanak Kuće meda, proizvodnim linijama i programima koji se realizuju i koji se planiraju.\n“Kuća meda je značajan i originalan crnoigorski proizvod. Komesar je upoznat sa aktivnostima na poboljšanju kvaliteta meda i podizanja konkuretnosti ovog sektora, ali i sa indirektnim benefitima vezanim rast broja pčela i opstanak biljnog svijeta, kao imkoristi koje takav pristup ima za pčelarstvo“, kazao je Ivanović.\nKomesar je u Kući meda razgovarao sa pčelarima, predstavnicima Saveza pčelarskih organizacija, koji su posebno istakli da je podrška i saradnja koju su tokom predhodne tri i po godine imali sa Ministarstvom poljoprivrede bila presudna za razvoj i perspektivu ovog sektora u Crnoj Gori. Pčelari su posebno istakli važnost edukacije i mogućnost da kroz studijske posjete zemljama EU unaprijede znanje i počnu na pčelarstvo da gledaju kao na šansu za ostvarivanje profita.\nSlužba za odnose s javnošću Ministarstva poljoprivrede i ruralnog razvoja


JERUSALIM / BEJRUT\n29. juli/srpanj, 2006.\nAmerička državna sekretarka Kondoliza Rajs (Condoleezza Rice) doputovala je u subotu uveče u Izrael i odmah je počela sa premijerom Ehudom Olmertom razgovore o prekidu neprijateljstava između Izraela i Hezbolaha.\nBritanska agencija Rojters (Reuters) i američka agencija Asošijeted pres (Associated Press) su javile pozivajući se na neimenovane izvore da plan koji su dogovorili u petak u Vašingtonu predsednik Sjedinjenih Američkih Država (SAD) Džordž Buš (George Bush) i britanski premijer Toni Bler (Tony Blair) uključuje raspoređivanje međunarodnih snaga na jugu Libana, razoružavanje Hezbolaha i oslobađanje izraelskih zarobljenika.\nPortparol Vlade Izraela Avi Pazner je objavio da Izrael pozdravlja ideju o razmeštanju međunarodnih trupa.\n"Nama se sviđa ideja o razmeštanju međunarodnih snaga na jugu Libana. Zainteresovani smo da vidimo libansku vladu da rasporedi svoje snage na jug zemlje. Želimo da napadi na Izrael prestanu i da naši vojnici budu oslobođeni. Zato smo zainteresovani da čujemo planove doktorke Kondolize Rajs", rekao je portparol izraelske vojske.\nČelnik Hezbolaha Sajed Hasan Nasrala je izjavio u subotu da Hezbolah smatra da Kondoliza Rajs pokušava da pomogne Izraelu.\n"Kondoliza Rajs se vraća u region da pokuša da nametne Libanu svoje uslove koji bi služili novom planu za Bliski istok i interesima Izraela", rekao je Nasrala.\nBritanska agencija Rojters (Reuters) je javila pozivajući se na izjavu neimenovanog izraelskog "visokog zvaničnika" da Izrael neće tražiti da u plan bude uključeno momentalno razoružanje Hezbolaha.


Koteks s holandskim partnerom razvija novi model balističkog prsluka - Akta.ba\nKompanija Koteks od ranije je prepoznatljivo ime u oblasti snabdijevanja opremom za policiju i druge specijalne službe u BiH.\n09.04.2017. 09:45 / Izvor: Fena\nBosanskohercegovačka namjenska industrija bilježi kontinuirani rast o čemu svjedoče i brojni ugovori bh. firmi iz ove branše za strane kupce, a jedna od tih kompanija je i tešanjski Koteks.\nKompanija Koteks od ranije je prepoznatljivo ime u oblasti snabdijevanja opremom za policiju i druge specijalne službe u BiH, ali i regionu. Ovih dana Koteks u saradnji s holandskim partnerom razvija novi model balističkog prsluka koji će biti namijenjen kako domaćem, tako i inostranom tržištu.\n"Taj prsluk svoju primjenu treba naći u redovima sigurnosnih snaga odnosno specijalne policije, kao i vojnih jedinica. Naime, u saradnji s partnerom odlučili smo se na izradu novog modela zbog potreba na tržištu, ali i zaštite ljudi koji su svakodnevno suočeni s terorističkim prijetnjama širom svijeta", izjavio je za Fenu direktor proizvodnje kompanije Koteks Hamza Hotić.\nNova saradnja, kako je kazao, samo je nastavak uspješnosti Koteksa koji je već ranije zadovoljio zahtjeve standarda STANAG 2920 za balistički-deminerski prsluk.\nHotić je dodao ova kompanija trenutno izvodi i radove na izgradnji i opremanju prve balističke laboratorije u BiH koja će u budućnosti omogućiti još kvalitetniju proizvodnju balističke opreme.\nKako je poznato, Koteksovi proizvodi se proizvode u skladu s vojnim standardima ili specifikacijama ili nekim drugim ekvivalentima i za to posebno namijenjenim komponentama, a što je prepoznato od policijskih i vojnih službi kako u BiH tako i u regionu.\n#uniforma za policiju


U Domu zdravlja potpisan Protokol o saradnji – RTV Bugojno\nU Domu zdravlja potpisan Protokol o saradnji\nU Domu zdravlja Bugojno upriličeno je potpisivanje Protokola o saradnji ove ustanove s direktorima osnovnih i srednjih škola, načelnikom PS Bugojno, a protokol će biti potpisan i s Centrom za socijalni rad, Zavodom za zapošljavanje, te nevladinim organizacija. Dio je ovo saradnje koja je počela 2013. godine i rezultirala je unapredjenjem rada i zajedničkog preventivnog djelovanja u lokalnoj zajednici.\nTokom sastanka u prostorijama Doma zdravlja Bugojno istaknuti su pozitivni primjeri dosadašnje saradnje. Govoreći o značaju realizacije zajedničkih projekata Vesna Balagija, klinički psiholog ovom prilikom podsjetila je i na značaj ostvarene saradnje u različitim segmentima u protekle 3 godine.\n– Ovakav Protokol je potpisan 2013. godine kada se apliciralo i ušlo u proces akreditacije Centra za mentalno zdravlje, a zahvaljujući medjusobnoj saradnji institucija i predanom radu svih aktera uspješno je i dobijena akreditacija od Agencije za akreditacije i kvalitete u zdravstvu F BiH. Trebalo je raditi dugo na ovome i ispuniti brojne visoke zahtjeve. To je i uspio naš stručni kadar iz Centra za mentalno zdravlje i ostvario uspjeh s visokih 85 % , a ove medjunarodne standarde trebamo sačuvati i unaprijediti. Naredni cilj je akreditacija i ispunjavanje zahtjeva sa 100 % kako Centra za mentalno zdravlje tako i uvodjenje drugih službi u proces akreditacije – istakla je, izmedju ostalog, v.d. direktor Doma zdravlja Irhada Strukar.\nProtokol donosi i odgovornosti i obaveze, a saradnja s potpisnicima Protokola bila je izuzetna.\nKako je naglasila Sadina Djogić, direktorica OŠ Bristovi ovo je izuzetno pozitivan primjer zajedničkog djelovanja za dobrobit djece i cijele zajednice.\nZajedničkim radom uspjelo se pozitivno djelovati na prevenciji ovisnosti, devijacija u društvu, nasilja u porodici, vršnjačkog nasilja i tako će biti i u budućnosti naglašeno je na sastanku.


EuroTEST je pan-evropski program testiranja, pokrenut od strane nacionalnih evropskih automobilskih i turing klubova, koji ga razvijaju i primenjuju, u cilju zaštite potrošača, u oblasti mobilnosti, putovanja, turizma, saobraćaja i bezbednosti. Osnovan je 1998. godine i trenutno okuplja članove-FIA klubove iz dvadesetak zemalja. Auto-moto savez je u januaru 2010. godine primljen u članstvo EuroTEST-a, u svojstvu punopravnog člana, počev od 2011. godine.\nKancelarija Evropskog biroa FIA-e u Briselu obezbeđuje centralnu koordinaciju i podršku programu i nacionalnim klubovima-nosiocima projekata, dok partneri EuroTEST-a vrše selekciju programa i projekata testiranja. Evro-odbor FIA-e, koji donosi odluke i izvršno je telo na evropskom nivou, odgovoran je za konačno usvajanje EuroTEST programa, sa svim odobrenim projektima testiranja. Globalni cilj je identifikacija aktuelnog kvaliteta i tehničke ili društvene bezbednosti usluga iz domena mobilnosti i turinga, kao i infrastrukture, od značaja za mobilne evropske potrošače.\nTestovi takođe imaju za cilj podršku zajedničkim kampanjama javne politike koje na nacionalnom i lokalnom nivou vode partneri iz programa, uključujući takođe i FIA kampanje, na međunarodnom planu.\nPo realizovanom testiranju, rezultati se objavljuju i prosleđuju, na jedinstven način, putem usko koordinisanih pan-evropskih događaja objavljivanja rezultata medijima, prema veoma strogom rasporedu, kako bi se postiglo maksimalno i istovremeno medijsko pokriće. Osim ovog aspekta, rezultati testova mogu takođe da budu i osnova za rad na pitanjima javne politike, na nacionalnom i lokalnom nivou.\nAMSS je, sredinom prošle godine, već bio angažovan u jednom od EuroTest projekata koji se bavio testiranjem pešačkih prelaza u Beogradu i još 30-ak gradova širom Evrope, a u cilju predlaganja konkretnih inženjerskih i sistemskih mera da se pešački prelazi učine zaista bezbednim mestom za pešake, ali i ostale kategorije učesnika u saobraćaju.\nPored testiranja pešačkih prelaza, u okviru EuroTest projekata, u toku 2010. godine radiće se i testovi bezbednosti i kvaliteta zona u kojima se izvode radovi na putevima, u urbanim sredinama. Pre ovih testova već su proveravana odmorišta pored puteva, saobraćajna signalizacija, znanja vozača, rent-a-car agencije itd.\nAMSS očekuje da će svojim članstvom i angažovanjem u EuroTest konzorcijumu moći da doprinese postizanju visokih standarda u pogledu sigurnosti i kvaliteta u oblasti saobraćaja, informisanju svih učesnika u saobraćaju i pokretanju javnih debata koje bi dovele do kvalitativnih pomaka i sistemskih rešenja kada je u pitanju unapredjenje bezbednosti u saobraćaju.


Rikardo: "Čini se da ne pobeđujem u dosadnim trkama" - Sportske.net\nRikardo: "Čini se da ne pobeđujem u dosadnim trkama"\nVozač Red Bula Danijel Rikardo rekao je da nije očekivao da će pobediti u današnjoj trci Formule 1 za Veliku nagradu Kine u Šangaju i da on "ne pobeđuje u dosadnim trkama".\nF1 - Rikardo osvojio Veliku nagradu KinePol pozicija za Fetela u ŠangajuHamilton najbrži na prva dva treninga u ŠangajuDan posle - Evo kako izgleda noga mehaničara Ferarija nakon incidenta!Incident u boksu Ferarija, Raikonen pregazio mehaničara!\nRikardo je u trci u Šangaju krenuo sa šestog mesta, ali je posle dobre vožnje i strategije njegove ekipe, posle ulaska u boks na zamenu guma dok je bezbednosno vozilo bilo na stazi, ipak uspeo da trijumfuje.\nOn je pobedio rezultatom sat, 35 minuta,36,380 sekundi. Drugo mesto zauzeo je Valteri Botas iz Mercedesa sa zaostatkom od 8,894 sekunde, a treći je bio Kimi Raikonen iz Ferarija sa 9,637 sekundi zaostatka.\n"Čini se da ne pobeđujem u dosadnim trkama. Ovo je bilo neočekivano. Pre 24 sata sam pomislio da ćemo možda startovati sa začelja. Hvala ekipi, današnja pobeda je nagrada za njihov rad. Mehaničari su se razbili od posla", rekao je Rikardo.\nAustralijanac je naveo da je trku odlučilo to što je otišao u boks za vreme "sejfti kara" na stazi.\n"Čuo sam da je 'sejfti kar' u krivini 14 i rečeno mi je da odem u boks. Bilo je vrlo brzo, ali i odlučujuće. To je bio pobednički potez ekipe. Uživao sam, znao sam da ću na mekim gumama više moći da izvučem iz kočenja. Uglavnom vam se ukaže jedna šansa, pa sam pokušao da iskoristim najviše iz svake prilike", dodao je on.\nValteri Botas je rekao da je razočaran osvajanjem drugog mesta, pošto je u jednom delu trke vodio, nakon što je iz boksa izašao ispred do tada vodećeg Sebastijana Fetela iz Ferarija.\n"Trka je išla prilično dobro za nas i izgledalo je da će do kraja biti dobro, sve dok vozači nisu otišli u boks za vreme 'sejfti kara'. Onda smo upali u probleme sa Danijelom, a skoro i sa Kimijem. Razočaravajuće je, davali smo sve od sebe i mislim da smo zaslužili pobedu", rekao je Botas.\n"Mislio sam da je sve pod kontrolom, nisam imao problema i mislim da sam mogao da zadržim Sebastijana (bez 'sejfti kara')", dodao je finski vozač.\nKimi Raikonen je rekao da je bilo teško preticati.\n"Dobro smo startovali, a onda su me pojedini vozači pretekli. Ostao sam dugo na stazi i imao sam malo sreće sa bezbednosnim vozilom. Na kraju su mi bile potrebne meke gume da ostanem u igri. Primakao sam se Valteriju, ali bilo je teško preticati", naveo je on.\nFetel je krenuo sa pol pozicije, bio je među vodećima, sve dok u njega nije udario Maks Verstapen iz Red Bula, pokušavajući da ga pretekne. Fetel je posle toga pao na šesto a ubrzo i na osmo mesto, na kome je završio trku.\n"Kasno sam ga video, a ostavio sam mu i prostora. Očekivao sam da će ranije pokušati. Nisam imao nameru da se opirem, pošto je bilo jasno, kao i sa Danijelom, da nema svrhe to raditi, bili su prebrzi na svežim gumama. Nisam želeo da ugrozim trku, ali Verstapen je pogrešio, mislim da je loše procenio i obojici nam je ugrozio plasman", naveo je Fetel.\n"On više nije mlad, ali to takođe može da se dogodi i kada si završio 300 trka. U bolidu je veoma teško procenjivati, ali uvek misliš na to da se ne sudariš. Obojica smo imali sreće", dodao je četvorostruki svetski prvak.\nFetel je zadržao prvo mesto u generalnom plasmanu i ima 54 boda, devet više od Luisa Hamiltona iz Mercedsa, koji je zauzeo četvrto mesto. Botas je treći sa 40 bodova, a Rikardo je četvrti sa 37.\nVerstapen je priznao krivicu, a zbog kazne dodavanja 10 sekundi na plasman na kraju je bio peti.\n"Video sam da se mučio sa tim gumama i pokušavao kasno da koči u krivini. Pomalo sam ukočio i udario u njega, naravno to je moja krivica. Nisam to želeo i naravno da je posle svega lako reći da je trebalo da sačekam. To bi najverovatnije bila dobra ideja, ali nažalost sve ovo se dogodilo", rekao je Verstapen.


22.12.2016 22:45 Slavoljub Blagojević\nNapredak izgubio šefa struke, Dragan Ivanović preuzeo Vojvodinu!\nDragan Ivanović dosadašnji šef struke Napretka iz Kruševca više nije na kormilu jednog od najpopularnijih srpskih klubova podno Save i Dunava. On je danas preuzeo na veliko žaljenje svih ljubitelja fudbala u Kruševcu ekipu novosadske Vojvodine (staru damu srpskog fudbala). Da podsetimo Dragan Ivanović preuzeo je letos kruševački Napredak dolaskom iz ČSK Čelareva i sa njim za veoma...\n22.12.2016 21:57 Dragan Ivanović\nHumana akcija "Igrajmo za Zvonka"\nPlemeniti ljudi iz Trstenika ne zaboravljaju Zvonka Milojevića i u pripremi su nove humanitarne večeri za pomoć nekadašnjem golmanu, kojem je neophodan veliki novac za lečenje posle povreda u saobraćajnoj nesreći. Meč šampiona, od kojeg će kompletan prihod biti namenjen članu Zvezdine generacije sa krova sveta, biće odigran u hali sportova u nedelju 25. decembra, u 17 časova. Tvorac humane...\n22.12.2016 21:01 kgsport.info\nMarko Krasić: Pogled sa vrha srpskoligaškog zapada\nRadnički 1923 završio je jesenju polusezonu u Srpskoj ligi „Zapad“ na prvom mestu, sa dva boda prednosti u odnosu na najbližeg pratioca, ekipu Budućnosti Krušik. Jedan od najzapaženijih igrača u taboru nekadašnjeg superligaša ove jeseni bio je iskusni Marko Krasić, momak od koga je započinjao najveći broj akcija kragujevačkog tima. Krasić je stigao...\n22.12.2016 19:25 Administrator\nŠest meseci nakon objavljivanja knjige "Hronika Prve lige (1923–1934)" u prodaji je nova knjiga "Hronika Prve lige (1935–1940)" koja, nadovezujući se na prethodnu, čini celinu u kojoj su obuhvaćeni i statistički obrađeni svi fudbalski šampionati Kraljevine Jugoslavije u periodu između dva svetska rata. Knjiga je štampana na kvalitetnom papiru A5 formata na preko 520 bogato ilustrovanih...\n22.12.2016 13:40 Bojan R. Stevanović\n22.12.2016 12:04 toplickevesti.com\nPočeo turnir u malom fudbalu "Blace 2017"\nVečeras su odigrane tri utakmice na turniru u malom fudbalu “Blace 2017” i postignuti su sledeći rezultati:Mi-Mi – Frizerski Salon “Nena” 8:6 (1:2) DIS Sportski savez – Kika Nameštaj 3:7 (1:2), Metaplast/Etno kuća Gedžo – Lukini 3:2 (0:0). Raspored za četvrtak, 22.12.2016:19:00 TopSport –Frizerski salon Nena19:50 Lukini – Opština Blace20:40 Restoran kod Šape – Caffe MemoriesOrganizatori...


Globalna pandemija nove mutacije korona virusa (COVID 19) naterala je filmsku industriju da masovno odloži datume premijera novih filmskih hitova.\nOvaj put, korporacija Dizni bila je prinuđena da po drugi put odloži premijeru dugoočekivanog filma Mulan za jul, što je drugo odlaganje premijere, prethodno zakazane za kraj marta.\nRanije se predviđalo da će igrana verzija nekada ultra-popularnog crtanog filma biti među pet komercijalno najuspešnijih ostvarenja u ovoj godini.\nIstovremeno, premijera Crne udovice – novog filma iz Marvelovog univerzuma, koji je trebalo da se premijerno prikaže gledaocima širom sveta 1. maja, odložena je za novembar.\nIzmeđu ostalih, Dizni je morao da pomeri i premijeru novog dela filma o Indijana Džounsu na jul 2022. godine.\nTags: crna udovica, filmovi, indijana džons, Mulan


Ministarstvo unutrašnjih poslova (MUP) Republike Srpske organizovaće od 18. do 21. jula pojačanu kontrolu učesnika u saobraćaju sa akcentom na kontrolu prekoračenja brzine i vozača pod dejstvom alkohola, droge ili psihoaktivnih lijekova koji se ne smiju upotrebljavati prije i za vrijeme vožnje.\nIz MUP-a Republike Srpske su apelovali da se učesnici u saobraćaju pridržavaju zakonskih propisa, brzinu kretanja prilagode uslovima i stanju na putevima, te da ne upravljaju vozilom pod dejstvom alkohola.\nU prvoj polovini ove godine u Republici Srpskoj evidentirano je 4.715 saobraćajnih nezgoda, što je više za 39 ili 0,8 odsto u odnosu na isti period prošle godine. U ovim saobraćajnim nezgodama poginulo je 46 lica, što je u odnosu na isti period 2018. godine manje za dva lica ili za 4,2 odsto. Teže je povrijeđeno 269 lica i njihov broj je povećan za 13, odnosno za 5,1 odsto, dok je lakše povrijeđeno 1.100 lica, što je manje za 169 lica ili 13,3 odsto, podaci su MUP-a Republike Srpske.\nAnaliza uzroka saobraćajnih nezgoda pokazuje da je najčešći uzrok bila nepropisna i neprilagođena brzina i na taj način izazvano je 880 saobraćajnih nezgoda ili 18,66 odsto. Od 42 saobraćajne nezgode sa poginulim licima u njih devet ili 21,4 odsto je kod učesnika utvrđeno prisustvo alkohola, saopšteno je iz MUP-a.\nU toku 2017. i 2018. godine najveći broj saobraćajnih nezgoda i saobraćajnih nezgoda sa posljedicama po lica evidentiran je u julu i avgustu.\nPolicijski službenici Policijske stanice Teslić su jučer (17.9.) od osobe koja je višestruki povratnik u činjenju prekršaja privremeno oduzeli putnički automobil marke "Audi A6". Policija...\nPolicija u Banjaluci zatekla 500 osoba u ugostiteljskom objektu\nPolicija je u petak u ugostiteljskom objektu u Banjaluci zatekla 500 lica. Policijski službenici Policijske uprave Banjaluka, uz prisustvo jedinice Žandarmerije MUP-a Republike Srpske i...\nDvije osobe bh. državljanstva, od kojih je jedna policijski službenik Ministarstva unutrašnjih poslova Republike Srpske, uhapšene su zbog sumnje da su učestvovale u krijumčarenju...


Muzej Vojvodine od ove godine član evropske muzejske mreže NEMO\nMreža evropskih muzejskih organizacija ili skraćeno NEMO (The Network of European Museum Organisations) osnovana je 1992. kao nezavisna mreža nacionalnih muzejskih organizacija koje predstavljaju muzejski svet sastavljen od članica unutar zemalja Saveta Evrope. Zajedno članovi ovog udruženja govore u ime 30.000 evropskih muzeja.\nNEMO povezuje evropske muzeje i njihove organizacije kako bi pomogao da osigura njihovo mesto u kulturnom razvoju Evrope. On podstiče evropske politike da pomognu muzejima u ispunjavanju svoje uloge kao čuvara kulturnog nasleđa promovišući njihov značaj kod subjekata koji su nadležni u kreiranju politika širom Evrope. NEMO podržava evropske muzeje u njihovom cilju da jedni od drugih uče umrežavajući se i sarađujući međusobno, i pokazuju načine kako se učestvuje u funkcionisanju postojećih evropskih kulturnih politika kao informacionih kanala između evropskih institucija i muzeja. NEMO veruje da su muzeji ključni igrači u osiguranju kulturnog nasleđa i da su centralne figure na putu za bolje razumevanje unutar Evrope.\nMisija ove organizacije je da osigura muzejima da budu integralni deo evropskog života promocijom njihovog rada i vrednosti kod političkih činilaca, obezbeđujući muzeje sa informacijama, umrežavanjem i mogućnostima za saradnju.\nNEMO je formiran od nacionalnih muzejskih organizacija i sličnih tela kao i od pojedinih muzeja koji su u sastavu država članica Saveta Evrope. Muzej Vojvodine se od ove godine priključio tom brojnom članstvu, o kojem se možete informisati na ovom mestu.


Remont vozova za milijardu dinara - Bizlife.rs\nRemont vozova za milijardu dinara\n12:46 Beograd, 18/10/2011\nŽeleznice Srbije saopštile su danas da su potpisale ugovore i anekse ugovora o remontu voznih sredstava sa devet remontnih preduzeća iz Srbije ukupne vrednosti milijardu dinara.\nKako se navodi, do kraja godine trebalo bi da bude remontovano 680 teretnih i 38 putničkih vagona, tri elektromotorna voza i dve lokomotive, a sredstva za te poslove obezbedila je Vlada Srbije u okviru Programa o načinu podsticanja proizvodnje i remonta šinskih vozila.\nPrema potpisanim ugovorima smederevski “Želvoz” za potrebe železnice popraviće 30 putničkih vagona i dva elektromotorna voza, a vrednost posla je 250 miliona dinara.\nZa popravku 310 teretnih vagona u kraljevačkoj Fabrici vagona biće izdvojeno 248 miliona dinara, dok će “Goša” u Smederevskoj Palanci popraviti osam putničkih vagona u vrednosti od 60 miliona dinara, a “Tatravagonka Bratstvo” u Subotici remontovati 168 teretnih vagona, a vrednost posla je 135 miliona dinara.\nZrenjaninski “Šinvoz” za remont jednog elektromotornog voza dobiće 65 miliona dinara, dok će niška “MIN-Lokomotiva” popraviti dve elektro lokomotive u vrednosti od 80 miliona dinara. Niška “MIN-Vagonka” popraviće 120 teretnih vagona, a vrednost posla je 96 miliona dinara, dok će “MIP RŠV” u Ćupriji remontovati 56 teretnih vagona i prihodovati 45 miliona dinara.\nSmederevska “Inter-mehanika” treba da do kraja godine popravi 26 teretnih vagona, a vrednost posla je 21 milion dinara.\nŽeleznice Srbije naglašavaju da je ovo već drugi put ove godine da je Vlada Srbije izdvojila sredstva za remont voznih sredstava.\n“Početkom godine za remont voznih sredstava je izdvojeno 900 miliona dinara i remonti se odvijaju prema planu”, kazao je generalni direktor Železnica Srbije Milovan Marković.\nPrema njegovim rečima, u toku je realizacija remonta ukupno 362 teretna i 35 putnička vagona, modernizacija deset putničkih kola visokog komfora i ukupno pet lokomotiva, a na 115 lokomotiva će biti menjani bandaži i popravljeni osovinski sklopovi.\nU saopštenju se podseća da je tokom 2009. i 2010. godine Vlada Srbije uložila je ukupno 4,2 milijarde dinara u remont železničkih voznih sredstava i oživljavanje proizvodnje u domaćim remontnim preduzećima, a zahvaljujući tim sredstvima, popravljeno je skoro 1.300 teretnih i 140 putničkih vagona.


Upitana kolika je stvarna moć Mađara Lasla Tročanjija da politiku proširenja stavi na vrh agende EK, Milić za "Pobjedu" kaže da je to teško reći jer su promenjene okolnosti.\nKako dodaje, istočnoevropske zemlje su članice EU dovoljno dugo, i ta vrsta elitizma da stare članice imaju presudnu reč u 21. veku ne može da "pije vodu" zbog promenjenih geopolitičkih okolnosti.\nZato, dodaje, članstvo u EU nije više dobar motivacioni faktor za zemlje regiona.\nSa aspekta Srbije, ocenjuje ona, jačanje veza sa zemljama Višegradske grupe i pravoslavnom trojkom Rumunijom, Bugarskom i Grčkom, koje su članice NATO, jeste najlogičniji potez koji ona trenutno pravi, kao i poboljšanje odnosa sa SAD.\n- Kada bi Crna Gora bila sutra primljena u EU, to bi bila bolja vest za građane Srbije nego za građane Crne Gore jer je ona već u NATO, već je počela integracije i izborila se za značajan politički okvir. Ako bi Crna Gora brzo postala članica EU, to bi Srbiji izbilo mnoge argumente u odnosima sa Crnom Gorom i spasilo Srbiju od bilo kakvih mešanja i etničkih i hibridnih kooperacija manjina. Ulazak Crne Gore u EU bio bi od izuzetnog značaja i za Srbiju - istakla je Milić za "Pobjedu".\nZa Crnu Goru će, dodaje, biti vrlo korisno da Srbija u pregovorima sa SAD nađe kompromisno rešenje za Kosovo koje će Srbiju zadržati na putu evropskih integracija.\n- Rešenje koje na papiru ne bi opstruirala Rusija je najbolji ishod za sve. Onda bi Rusija imala manje razloga da pokuša da destabilizuje region i imala bi manje kanala pritisaka i uticaja na Srbiju. Onda bi se možda bilateralni odnosi pojedinačnih zemalja sa Rusijom sveli na stepen odnosa koji ne ugrožava evropski put kao što imaju i zemlje EU - rekla je Milić.


Sports magazin - Olimpijske igre: Istorijsko zlato za karatistkinju Jovanu Preković!\nJovana Preković je olimpijski šampion! Karatistkinja iz Aranđelovca, aktuelni svetski i dvostruki evropski šampion svojim neverovatnim rezultatima pridodala je zlatnu olimpijsku medalju u istorijskom danu za svetski karate, koji se prvi put našao u olimpijskom programu.\nJovana je briljatnom serijom pobeda u grupi, a potom i u polufinalu protiv Turkinje Merve Čoban, stigla do finala u kojoj se borila protiv Kineskinje Žaojan Jin. Dve verovatno najbolje karatistkinje na svetu u kategoriji do 61 kilograma, dugo su oprezno odmeravale snage, ali se od početka susreta videla posvećenost i inicijativa Jovane Preković, nadovezano na sjajnu taktiku koja je pripremljena sa trenerom Roksandom Atanasov.\nBorba je završena bez poena, ali je Jovana sasvim zasluženo pobedila „hantelom“, odlukom sudija 3:1, čime je stigla do zlatne medalje, druge za Srbiju u Tokiju posle najsjajnijeg odličja Milice Mandić i, za sad, sedme medalje za našu zemlju. Osma je, takođe, obezbeđena ulaskom vaterpolista u finale turnira posle pobede nad Španijom. Aktuelni olimpijski šampioni u novoj borbi za zlato plivaće protiv Grka, koji su savladali Mađarsku. Meč je na programu u nedelju, poslednjeg dana Igara u Tokiju.\nOlimpijske igre: Milica Mandić donela prvo zlato za Srbiju u Tokiju!


Biber: Svaki sporazum Beograda i Prištine morao bi da vodi ka ukidanju Rezolucije 1244 – NovostiDana.rs\nBiber je za agenciju Beta istakao da bi u bilo kojoj formi sporazum morao da se bavi medjunarodnim priznanjem Kosova.\n„Razumljivo je što Rusije ne bi želela takav sporazum on bi smanjio uticaj Rusije na Srbiju. U narednih deset godina Rusija bi mogla da tvrdi kako u Savetu bezbednosti UN brani Srbiju i njen stav o nepriznavanju Kosova. Ako bi sporazumom Srbija prihvatila realnost nezavisnost Kosova, to bi umanjilo mogućnost da Rusija utiče na dogadjaje na Zapadnom Balkanu“, rekao je on.\n„Tehnički, sporazum Srbije i Kosova morao bi da vodi ka novoj rezoluciji Saveta bezbednosti UN koja bi zamenila ili ukinula Rezoluciju 1244, omogućavajući da Kosovo postane članica UN“ zaključio je Biber.\nPovodom najava da bi Rusija bila protiv sporazuma koji bi bio u suprotnosti sa odlukom UN, Džuda za agenciju Beta objašnjava da i Rezolucija predvidja normalizaciju odnosa na Kosovu.\n„U svakom slučaju EU očekuje da se do sporazuma dodje do polovine naredne godine i ima vremena da se postigne odgovarajući sporazum“, zaključio je Džuda.\nHaradinaj: Podela Kosova je za mene početak rata


Rasim Ljajić i Šahin Mustafajev - Jačanje ekonomskih odnosa - SandzakHaber.Net , Sandžačke Internet Novine !\nNaslovna Vijesti Rasim Ljajić i Šahin Mustafajev – Jačanje ekonomskih odnosa\nRasim Ljajić i Šahin Mustafajev – Jačanje ekonomskih odnosa\nOd Redakcija - 4. Marta 2014. 0 63 Podeli na Fejsbuku\ntweet Beograd – Stvoreni su svi pravni preduslovi za jačanje ekonosmkih odnosa između Srbije i Azerbejdžana, ocenili su danas Rasim Ljajić i Šahin Mustafajev\nLjajić je, posle potpisivanja protokola sa zasedanja Međuvladine komisije za trgovinu i ekonomsku saradnju rekao da su odnosi Srbije i Azerbejdžana podignuti do nivoa strateškog partnerstva, a da je do sada potpisano 20 sporazuma, koji predstavljaju osnovu saradnje dve zemlje u različitim sektorima.\nPodizanje ekonomskih odnosa na nivo političkih je, istakao je Ljajić, bila ključna tema današnjeg zasedanja i definisano je više oblasti gde je moguće unaprediti saradnju: poljoprivreda, energetika, automobilska, hemijska i mašinska industrija.\nPostoji mogućnost saradnje i u turizmu, zdravstvu i farmaceutskoj industriji, a razgovarano je i o konkretnim oblicima saradnje u kulturi, obrazovanju i sportu, naveo je on.\nLjajić je najavio da će na jesen biti organizovan poslovni formu srbijanskih i azerbejdžanskih privrednika.\nOn je dodao da je pozvao azerbejdžanske investitore da ulažu u srpsku privredu, da učestvuju u procesu privatizacije i u infrastrukturnim projektima i naglasio da veruje da će u narednom periodu biti više ulaganja iz te zemlje.\nKao dobar primer Ljajić je naveo deonicu autoputa na Koridoru 11 (sastavni deo autoputa kroz Pešter) od Ljiga do Preljine koju, sredstvima iz kredita azerbejdžanske države, gradi kompanija iz te zemlje.\nMustafajev je ocenio da i u Srbiji i u njegovoj zemlji postoje potencijali za dalji razvoj ekonomskih odnosa, a da su dve vlade stvorile sve pretpostavke da se to desi.\nŽelimo da se biznismeni iz Srbije i Azerbejdžana što češće sreću i što više ulažu, poručio je on.\nKLJUČNE REČIazerbejdzanLjajic PODELI\ntweet Prethodni tekstINCIDENT IZNAD CRNOG MORA: Rusi poslali izviđačku letelicu, Turci podigli 8 aviona F-16!Sledeći tekstTurski premijer pozvao Gulena da se usudi i uđe u politiku Redakcija\tPOVEZANE OBJAVEVIŠE OD AUTORA


Klinički centar će unaprijediti procedure prijema žrtava porodičnog i seksualnog nasilja – Mladi Nikšića\nKlinički centar Crne Gore KCCG unaprijediće proceduru prijema i pregleda žrtava porodičnog i seksualnog nasilja, dogovoreno je na sastanku direktorice te zdravstvene ustanove Ljiljane Radulović sa predstavnicama Sigurne ženske kuće SŽK, na kom je istakntuo da višedecenijski problem ne može da bude riješen preko noći.\nKako je saopšteno iz KCCG, žrtvama koje su prijavile porodično nasilje biće omogućen što diskretniji pregled uprkos prostornim i drugim ograničenjima u Urgentnom centru u kom su svi pacijenti hitni slučajevi.\n“Ipak, ovo je važno imajući na umu da žrtve porodičnog nasilja, osim fizičkog, često trpe i psihičko nasilje i, nažalost, uz to nose neopravdani teret stigme koja je i dalje svojstvena našem društvu”, navode u toj ustanovi.\nOsim toga, dodaju, ubuduće će prijemi pacijenatkinja koje prijave da su žrtve seksualnog nasilja biti organizovani direktno na Klinici za ginekologiju i akušerstvo, a ne, kao do sada, preko Urgentnog centra.\n“Na ovaj način će se u cjelosti osigurati da razgovor pacijentkinje i ljekara ostane povjerljiv”, ističu u KCCG.\nDa bi se procesi odvijali što efikasnije, direktorica KCCG je odredila i kontakt osobe koje će biti nadležne za komunikaciju sa Sigurnom ženskom kućom.\n“Predstavnice SŽK su apsolutno podržale inicijativu i zahvalile na ekspresnom dogovoru i volji da se unaprijedi saradnja i pruži što bolja podrška žrtvama seksualnog i nasilja u porodici”, zaključuju u Kliničkom centru.


Tviter blokirao 70.000 naloga Kuanona,Amazon ih isto uklanja\nTanjug 12. januara 2021. 16:34\nVAŠINGTON – Kompanija Tviter saopštila je da je od petka suspendovala više od 70.000 naloga, koji su bili prvenstveno posvećeni deljenju sadržaja Kuanona, nakon prošlonedeljnog nasilja u Vašingtonu, kada su pristalice aktuelnog predsednika Donalda Trampa upale u zgradu Kongresa.\nI kompanija Amazon je saopštila da radi na uklanjanju nekih proizvoda Kuanona sa svog onlajn tržišta, navodeći kao razlog pravila o zabrani prodaje uvređivog materijala ili drugog neprikladnog sadžzaja.\n„Imajući u vidu nasilne događaje u Vašingtonu i povećani rizik od štete, počeli smo da u petak popodne trajno suspendujemo hiljade naloga, koji su prvenstveno posvećeni deljenju sadržaja Kuanona“, naveo je Tviter.\nKako dodaje ova kompanija, na tim nalozima delio se štetan sadržaj koji se dovodi u vezi sa Kuanonom i uglavnom su bili posvećeni širenju teorija zavere kroz servis.\nKako prenosi Rojters, pristalice Kuanona širili su teorije zavere na društvenim mrežama, koje uključuju neosnovane tvrdnje da se Tramp tajno bori protiv seksualnih predatora dece, među kojima su istaknute demokrate, holividuske zvezde i saveznici „duboke države“.\n„Duboka država“ jedna je od teorija zavere koja govori o dosluhu i prijateljskim odnosima u američkom političkom sistemu i stvaranju tajne vlade unutar legitimno izabrane vlade.


Države bivše Jugoslavije trebalo bi da se jedna prema drugoj odnose sa poštovanjem umesto da da blokiraju ambicije svojih suseda za ulazak u EU, ocenjuje danas bečki dnevnik "Standard" povodom...\nB. Živančević - Vesti 150 komentara\nOd Pašića do Miloševića - ko nas je više zakopao?\nNa današnji dan pre deset godina umro je bivši predsednik Srbije i SRJ Slobodan Milošević, po mnogim zapadnim, a delom i ovdašnjim viđenjima, glavni krivac za građanski rat na prostorima...\nPolicija po Kelnu jurila bandu iz bivše Jugoslavije\nU velikoj akciji nemačke policije u Kelnu uhapšeno je 15 osoba. Među uhapšenima je navodno i šef podružnice albanske mafije u tom gradu, a u operaciji je učestvovalo oko 400 policajaca.\nKreator agresije na Srbiju!\nI Jugoslavija je nestala u ratu\nRukovođena željom da za nijansu poboljša svet, 41-godišnja Marija Minić iz Toronta odlučila je kao i svih prethodnih godina da svoj godišnji odmor umesto na Tahitiju ili Ibici, provede tamo...\nDržavama članicama Saveta bezbednosti Ujedinjenih nacija (SB UN) Rusija je podelila svoj predlog rezolucije o Bosni i Hercegovini, kao odgovor na britansku rezoluciju o Srebrenici. Oba dokumenta su...


Vučić: Unosimo novu energiju u Specijalnu brigadu - Sputnjik Srbija\n11:23 30 Septembar 2020\nVučić: Unosimo novu energiju u Specijalnu brigadu\n08:12 15.09.2018 (osveženo 08:13 15.09.2018) Preuzmite kraći link\nPredsednik Srbije Aleksandar Vučić izjavio je sinoć da su kadrovske promene u Vojsci Srbije najbolja rešenja za budućnost srpske armije.\nVučić je, upitan koji su razlozi za smene oficira, budući da je načelnik Generalštaba penzionisan, rekao da su ljudi promenili određena mesta i da se gledalo gde i ko može da unese novu energiju.\n„Verujemo da Miroslav Talijan može da unese novu energiju u Specijalnu brigadu. To nam je to jedna od najboljih jedinica, a lično uvek očekujem više i još bolje rezultate. Tu je general Zoran Veličković penzionisan, tu nije bilo smena“, rekao je predsednik.\nNaveo je i da su Goran Radovanović, Mladen Vuruna i Bojan Zrnić veoma odgovorni, ljudi, sposobni oficiri, te da su napravljene promene i da se očekuje da daju doprinos na novim funkcijama i mestima.\n„Ne možete da kažete da je smenjen direktor VBA Petar Cvetković, pošto on postaje zamenik načelnika Generalštaba, naprotiv, možete da kažete da je napredovao“, naznačio je predsednik.\nKako prenosi Tanjug, Vučić je izrazio uverenje da su nova kadrovska rešenja najbolja za budućnost naše vojske i dodao da je on, kao vrhovni komandant Vojske Srbije, preuzeo odgovornost za to.


Preleteo pola sveta\nAutor Tema: Preleteo pola sveta (Pročitano 1350 puta)\n« poslato: 30-06-2007, 19:48:12 »\nSlepi britanski avanturista Majls Hilton Barber sleteo je u Sidnej i tako okončao svoj epski let ultralakim avionom iz Londona dug 21.725 kilometara. Barber, 58-godišnji otac troje dece, preživeo je snežne oluje, niske temperature i obilne pljuskove tokom 54-dnevnog putovanja s kopilotom Ričardom Hardijem.\n- Ovo je ispunjenje neverovatnog sna. Otkad znam za sebe želeo sam da budem pilot, a sada kada sam potpuno slep uspeo sam da preletim više od pola zemljine kugle - rekao je Hilton Barber novinarima na aerodromu Benkstaun u Sidneju.\nHilton Barber, koji je oslepeo pre 20 godina, nada se da će svojom avanturom prikupiti dva miliona dolara za fondaciju "Videti znači verovati" koja se bavi prevencijom slepila u nerazvijenim zemljama. On je 7. marta poleteo iz britanske vojne baze Bigin Hil u ultralakom avionu opremljenim posebnim elektronskim uređajima koji su mu pomagali u navigaciji.\nZa svaki slučaj, s njim je leteo i kopilot koji je imao zadatak da interveniše ukoliko Hilton Barber napravi neku veću grešku, ali za tim nije bilo potrebe. Na putu je sledio rutu kojom su leteli učesnici vazdušne trke od Londona do Sidneja 1919, koja ide preko Bliskog istoka, Pakistana, Indije, Malezije i Indonezije.


01.03.2019 u 19:43\nPredsednik opštine Brus podneo ostavku\nMilutin Jeličić Jutka, kome se sudi za polno uznemiravanje bivše sekretarice Marije Lukić, podneo je ostavku na mesto predsednika opštine Brus, nezvanično saznaje „Politika”. Jeličić je morao da napusti funkciju pod pritiskom Srpske napredne stranke, preneli su mediji, i to posle ispovesti Lukićeve koju je iznela u javnost. Njenu priču o maltretiranju kojem je bila izložena radeći u pomenutoj opštini mogla je da vidi cela Srbija, osim žitelja Brusa\n24.02.2019 u 23:30\nUbice braće Bitići izmiču pravdi, istraga još traje\nBraća Bitići, trojica američkih državljana albanskog porekla, ubijena su 1999. na Kosovu i Metohiji i u julu će se navršiti dve decenije od ovog zločina za koji još niko nije osuđen. Godinama unazad, pri svakom susretu srpskih i američkih zvaničnika, ova tema nađe se na dnevnom redu kao najveći kamen spoticanja između dve zemlje. Svaki novi američki ambasador u Srbiji isticao je proteklih 20 godina da je ubistvo Bitićija bolno pitanje koje će, sve dok ne bude rešeno, nastaviti da opterećuje odnose Srbije i SAD. Pojedini mediji nedavno su preneli da su američki kongresmeni prošlog vikenda u Minhenu pitali predsednika Aleksandra Vučića o ubistvu Bitićija.\n18.02.2019 u 23:30\nZatvorenici čuvaju i dresiraju pse lutalice\nKazneno-popravni zavod u Sremskoj Mitrovici primenjuje program resocijalizacije osuđenika pomoću pasa i jedini je zatvor na svetu sa prihvatilištem za napuštene pse. Ovakav način resocijalizacije osuđenika jedan je od svetski najuspešnijih penoloških programa. Sprovodi se u svega nekoliko američkih zatvora, kao što je Sen Kventin i samo u tri u Evropi. U zatvoru u Sremskoj Mitrovici je 12. decembra prošle godine prvi put u okviru jednog kazneno-popravnog zavoda u Srbiji obeležen i Međunarodni dan ljudskih prava. Tada je promovisan program „Prihvat za novi život” i premijerno prikazan film „Komanda ljubav” – inovativna priča o osuđenicima koji provode vreme sa psima, dresiraju ih, staraju se o njima i pišu poeziju na ove teme. Autorka ovog programa i filma je Marina Kovačević,\n12.02.2019 u 15:38\nSilovatelj ponovo napao čim je ostao bez nadzora\nMnogi su upozoravali sve devojke i žene u Srbiji, a posebno u Novom Sadu i okolini, da je višestruki silovatelj povratnik Dušan Murgaški Pikaso (60), od 30. novembra 2018. na slobodi, ali je on ipak pre dva dana ponovo napao. Murgaški iza sebe ima dokazana tri silovanja, između ostalog i devojčice od 14 godina, koja je počinio posle odsluženih kazni. Kako saznajemo, on je bio bez nadzora nadležnih i nije imao obavezu da se javlja policiji, a ni Povereničkoj kancelariji Uprave za izvršenja krivičnih sankcija. Predsednik Fondacije „Tijana Jurić” Igor Jurić kazao je za „Politiku” da se, nažalost, obistinilo njegovo ranije upozorenje o Murgaškom i da je bilo samo pitanje dana kada će on napasti. „Kada smo objavili da je Murgaški ponovo na slobodi, policija ga je pratila i on je bio pod\n11.02.2019 u 15:39\nPlaniranje ubistva kažnjivo i ako se ne ostvari\nKomisija za izmene Krivičnog zakonika dobila je iz Ministarstva unutrašnjih poslova Srbije predlog za uvođenje novog krivičnog dela – pripremu ubistva. Iz Ministarstva pravde su pre dva dana potvrdili da će do kraja februara predložiti temeljne izmene krivičnog zakonika, a radna grupa ministarstva razmatraće i ovaj predlog. „Praksa je pokazala da kod pripremanja ubistva postoje određeni nedostaci, kada je reč o procesuiranju. To će biti redefinisano i radna grupa će taj predlog razmotriti”, rekla je Nela Kuburović, ministarka pravde. Ona je navela da je to potrebno, jer se dešava da saznanja do kojih se dođe operativnim putem ne mogu biti podvedena kao dokazna sredstva i ne mogu da se koriste pred sudovima. Da će MUP Srbije podneti ovu inicijativu, prethodno je najavio i ministar\n05.02.2019 u 17:57\nKo oslobađa kriminalce – sudovi ili policija\nSamo u jednoj noći sredinom januara policija je širom Srbije uhapsila oko 150 ljudi, među kojima je bilo i „zvučnih imena iz vrha domaćih kriminalnih klanova”. Ali, ubrzo je dve trećine privedenih pušteno na slobodu – policija je tog 11. januara hapsila celu noć, a pravosudni organi su, prema pojedinim mišljenjima, „obesmislili ovu spektakularnu policijsku akciju”, te je u pritvoru ostala tek trećina privedenih. Nakon ovoga, ministar unutrašnjih poslova Srbije Nebojša Stefanović, koji je na vanrednoj konferenciji za novinare akciju predstavio kao veliki obračun sa kriminalom, svalio je svu krivicu na pravosudne organe u Srbiji i nazvao ih – neodgovornim. – Šta ja da kažem policajcima, kakvu poruku mi šaljemo našem društvu? I onda kažete pušteni su. Nažalost jesu. Da se ja pitam, ne\n29.01.2019 u 10:02\nUbio neznanca jer je nezadovoljan životom\nBeogradska policija uhapsila je juče Neđeljka Đurovića (28) zbog sumnje da je u nedelju oko šest sati, u Ulici Dimitrija Tucovića 20A, nožem naneo teške povrede Milošu Mileusniću (24), usled kojih je on preminuo u Urgentnom centru, saopšteno je iz MUP-a Srbije. Mediji su preneli da je Đurović priznao ovaj zločin. Prema ovim navodima, on je rekao policajcima da je njegova žrtva slučajna te da je mladića ubio iz „ličnog nezadovoljstva”, kao i da ga nikada pre te večeri nije video. Đurović je nakon hapšenja ispričao da je kobne večeri vreme provodio na društvenim mrežama i shvatio da je nezadovoljan životom pa je besan izašao na ulicu s namerom da nekoga napadne. Prema njegovim rečima, Mileusnića nije poznavao, već je on bio prva osoba na koju je naišao. Mediji prenose da je Đurović došao\n22.01.2019 u 14:25\nSari Vidak srpski sud smanjio kaznu i „pokrio” pritvor\nSara Vidak (21), studentkinja iz Beograda, koja je u Crnoj Gori osuđena na četiri meseca zatvora, neće odležati tu kaznu jer je Srbija priznala presudu, ali ju je Viši sud u Beogradu smanjio na mesec dana, koliko je ona već provela u pritvoru u Crnoj Gori. Ovu informaciju potvrdio je juče za „Politiku” Srđan Lješković, advokat Sare Vidak. On je rekao da je odbrana tražila priznavanje strane sudske odluke, to jest da Srbija, čiji je Sara Vidak državljanin, preuzme presudu i da odluku o njoj. Lješković je dodao da ipak nije zadovoljan ishodom ove presude. „Kada ste osuđeni za nešto što niste učinili, čak je i jedan sekund proveden iza rešetaka previše. Ova devojka je došla na letovanje, a završila je u crnogorskom zatvoru”, kazao je advokat. Na naše pitanje da li Sara Vidak sada\n20.01.2019 u 18:20\nRok produžen godinu dana\nPredviđeni rok za zamenu starih oružnih listova za nove biometrijske isprave, 5. mart ove godine, biće produžen godinu dana, preciznije do 5. marta 2020, nezvanično saznaje „Politika”. Naime, Vlada Srbije je na sednici 10. januara ove godine usvojila izmene i dopune zakona o oružju i municiji. Predlog izmena upućen je Skupštini Srbije na usvajanje po hitnom postupku. Zakon o oružju i municiji koji je, podsetimo, usvojen 2016. uveo je niz novina, pre svega u pogledu kategorija oružja, uslova i režima za njegovo posedovanje, obaveznog lekarskog pregleda…\n17.05.2022 u 10:52\nBelanca od pilećih ćelija i mleko iz laboratorije dobri za zdravlje i čuvaju planetu